Kakva šansa za "decu" Partizana: Superliga za afirmaciju | Mondo Portal\nFK Partizan talentovani fudblaleri\nKakva šansa za "decu" Partizana: Superliga za afirmaciju 3 Podeli Podeli na facebook Podeli na twitter Podeli na viber Pošalji na mail\n27.05.2020. / 08:42\nAutor Vladimir Sukdolak 27.05.2020. / 08:42\nNastavak sezone Superlige biće idealna prilika da Partizan u "vatru" ubaci najmlađe prvotimce, ali i da neki od njih dobiju značajnije uloge.\nPartizan je jedan od retkih klubova Superlige koji će u naredna četiri kola imati takmičarski motiv, a to je da ne dozvoli Vojvodini da ga pretekne na tabeli, da zadrži tri boda prednosti i drugo mesto. Pozicija dva u domaćem šampionatu nudi nešto lakši put kroz evropska takmičenje i zbog toga je ekipi iz Humske važno, kao i zbog prestiža, da osvoji vicešampionsku titulu.\nTeorija za prvo mesto će verovatno biti "živa" još predstojeći vikend, a onda će Crvena zvezda biti promovisana u novog-starog prvaka.\nPOBEDA CRNO-BELIH |\nČelnici srpskog fudbala doneli su nekoliko nepopularnih i nelogičnih odluka. Činjenica da je usvojen predlog klubova da se igra po skraćenom sistemu (umesto 11 - četiri kola), da neće biti ispadanja i da je takmičenje za narednu sezonu prošireno na neverovatnih 20 timova, dovodi do prostog pitanja.\nKome su bila potrebna i ova četiri kola bez publike?\nSpekulacija i teorija zbog čega će se u najizvesnijem prvenstvu Evrope lopta ponovo zakotrljati ima raznih, ali je, ipak, najbitnije šta kaže struka, a ona je takođe podeljena.\nS jedne strane medicina i treneri zaduženi za kondiciju ističu da je, kada već nema potrebe, vrlo opasno vratiti igrače u takmičarski ritam, pa ih za manje od mesec dana ponovo raspustiti, a onda u još kraćem roku opet poslati na teren i započeti pripreme za novu sezonu. Rizik od povreda daleko je veći nego u normalnim okolnostima i zbog toga su svi u prethodnih mesec dana bili više nego oprezni. Posledice, takođe, mogu da se i te kako osete i u kasnijem periodu sezone. Mnogi treneri, s druge strane, ocenili su da će "rekreativan" kraj Superlige poslužiti jedino kao priprema za novu sezonu.\nIz naše perspektive, utisak je da više smisla imaju reči medicine!\nFokus Partizana biće na odbrani trofeja u Kupu Srbije i to će za crno-bele biti najvažniji zadatak do kraja "krnje" sezone. Šef stručnog štaba "parnog valjka" Savo Milošević započeo je pripreme 4. maja i deluje da su crno-beli solidno spremni za naredne obaveze. Maksimalna forma, koju je moguća ostvariti u ovom periodu, očekuje se pred završnicu Kupa i do nje će se stići kroz utakmice u Superligi.\nMilošević je, očigledno, ispred sebe i svojih saradnika postavio još jedan cilj, započet po preuzimanju ekipe u martu prošle godine.\nFilip Stevanović fudbaler Partizana (SPORT)\nFilip Stevanović fudbaler Partizana\nAfirmisanje mladih igrača!\nU suštini ništa novo jer je Partizan takvu strategiju postavio odavno, sa više ili manje uspeha prethodnih godina, pre svega u zavisnosti od aktuelnog stručnog štaba i želje da se bavi talentovanom decom. Milošević i njegovi saradnici očigledno su posvećeni tom projektu i kao jedna od posledica je i rekordan transfer (10 miliona evra) ostvaren prošle zime prodajom Strahinje Pavlovića Monaku. Mladi štoper će u rotaciji odigrati još koju utakmicu za Partizan i onda se krajem juna uputiti ka Francuskoj i novoj stanici u karijeri.\nU Humskoj uveliko spremaju sledeće klince i na zadovoljstvo crno-belih kandidata je mnogo, u svakoj liniji tima. Prilika za njihovo isticanja deluje kao idealna u narednim danima... Šansu će sigurno dobiti!\nProšlog proleća smo u Nišu upoznali Lazara Pavlovića, najveća su očekivanja od Filipa Stevanovića, a tu su još Nikola Lakčević i Slobodan Stanojlović... Nameće se i napadač Nikola Štulić. Da se razmišlja o svakom detetu govori i podatak da je talentovani Nikola Čolić pre nekoliko dana parafirao prvi profesionalni ugovor i tako se obavezao na vernost Partizanu.\nZalog za budućnost je i dovođenje Denisa Stojkovića, dečaka koji će tek u septembru napuniti 18 godina. Prolazeći kroz škole nekoliko zapadnoevropskih klubova, od kojih su najzvučniji Juventus i Čelsi, igrački je poprilično izgrađen, što je potvrdio upravo na test utakmicama ovog maja. Jasno je i da dalji prostor za napredak nije uopšte sužen, naprotiv. Izvesno je i da će Stojkoviću uskoro biti ponuđen ugovor i ako sve bude u redu "valjak" će dobiti još jednog kvalitetnog i perspektivnog veznog igrača.\nPrema saznanjnima iz Humske tokom pandemije ponude su jedino dobijali Partizanovi stranci – Umar Sadik i Sejduba Suma. Još uvek ništa konkretno i zvanično nije na stolu operativaca Partizana, ali se, bez obzira da li ostali ili napustili klub, uveliko spremaju alternativna rešenja i njih će trio Savo Milošević, Miloš Vazura i Ivica Iliev verovatno tražiti preko granica Srbije.\nLazar Pavlović! U ovom trenutku možda i najbolji igrač mlađe generacije Partizana. Odmah na debiju u polufinalu Kupa Srbije protiv Radničkog iz Niša dobio je važnu ulogu na sredini terena i taj pritisak je podneo mnogo lakše nego što se očekivalo. Ostavio je dobar utisak i od toga dana njegova karijera konstantno napreduje. Puca od samopouzdanja! Karakterišu ga osećaj za prostor, jednostavna igra prema protivničkom golu, precizna lopta i dobar šut. Mnogi su u Pavloviću prepoznali pravog naslednika Saše Ilića i čini se da već u ovom trenutku može da odgovori na sve izazove u ofanzivnom veznom redu umesto Sume.\nFilip Stevanović je jedan od najtalentovanijih igrača svog uzrasta na svetu i njegova cena na tržištu već prevazilazi okvire Superlige. Mladi vezni fudbaler, ipak, moraće još da dokazuje mišljenja starijih saigrača da boljeg skoro nisu videli. Navijači "parnog valjka" imali su priliku da ga upoznaju u drugom delu prošle i ove sezone. Milošević ga ne štedi, a tome ide u prilog i to što je odigrao 29 utakmica i postigao pet golova. Očekuje se da u mesecima pred nama igrački eksplodira...\nStevanović će i naredne sezone ostati najmlađi prvotimac Partizana, a to se neće promeniti ni ako nekoliko dana stariji Stojković potpiše ugovor sa beogradskim klubom.\nNikola Štulić mladi fudbaler Partizana (SPORT)\nNikola Štulić maldi fudbaler Partizana\nMomci pred kojima je tek minutaža, ako je zasluže.\nNapadač Nikola Štulić je baš po ukusu trenera Sava Miloševića. Jak i spretan odlično se snalazi u protivničkom kazenom prostoru. Potrebno mu je malo prostora, što je pokazao za kratko vreme provedeno na terenu za vreme dve prijateljske utakmice. U svakom slučaju, Štulić će još vrebati priliku i biti u senci Sadika i Matića. Od sadašnjeg šefa stručnog štaba Partizana sigirno će je dobijati sve više.\nBroj minuta na terenu povećava se i kod dvadestogodišnjeg Nikole Lakčevića. Povreda tokom letnjih priprema ga je omela da se nametne, ali pred njim je nova šansa.\nNju vrebaju još Slobodan Stanojlović (18), kao i momci iz Teleoptika Nemanja Jović (17), pomenuti Čolić (17), Savo Arambašić (19), Uroš Knežević (18)...\nPartizan, nema sumnje, ne treba da brine za budućnost! Naredni dani trebalo bi da pokažu na koga stručni štab tačno može da se osloni od tinejdžera u novoj sezoni. "Parni valjak" bi trebalo da završicu domaćeg šampionata odigra u nešto većoj rotaciji u kojoj će crno-beli klinci dobiti dovoljno vremena da pokažu od čega su satkani.\nfk partizan Superliga Lazar Pavlović Filip Stevanović strahinja pavlović\n27.05.2020. / 11:40\nDa bi se bolje prodali!\nApsolutna podrška za ovaj potez! Što više šanse našoj deci, što manje dovoditi kojekakve sumnjive strance na kilo.\n27.05.2020. / 10:47\nSAVO, SAD JE MOMENAT DA SAKUPIS MLADE I PERSPEKTIVNE IGRACE. VAZNA JE BRZINA. STO BRZI IGRAC BICE VECA ZVEZDA. AKCENAT NA BRZINU I VISINU. PROSLO JE VREME KAO MODEL SASA ILIC. EKSPLOZIVNOST DAJTE !


Znaci da ti preti "pregorevanje" na poslu — Page 2 of 2 — Wannabe Man\nPreispitajte terača u svojoj glavi\nDobr deo stresa na poslu dolazi od vaših obrazaca razmišljanja – “ja nikad nisam” i “ja uvek” kopaju vam rupu u koju ćete upasti pre ili kasnije. Ako nikada niste ostavljali nedovršen posao, ili ste uvek radili savesno i temeljno, vreme je da preispitate tu svoju ispravnost, koja radi na vašu štetu. Možete da posao podelite u segmente i da ga zavrište iz više navrata, kao što možete da “odradite” stvari koje ne zahtevaju previše posvećivanja i pažnje. Oslonite se na rutinu i iskustvo – ne morate uvek sve da uradite sjajno i fantastično, često je dovoljno da to uradite korektno.\nČuvajte se radoholizma\nRadoholičar je zavisnik od posla – neprekidno jurenje za ciljevima i postignućima stvara dopaminsku zavisnost i vi postajete žrtva svojih ambicija, bez drugih sadržaja u životu osim nadmetanja, sticanja i statusa. Ljubav prema poslu i davanje svega od sebe razlikuje se od držanja za posao kao za jedini smisao života, pa se zato postarajte da uravnotežite svoj način života. Pronađite interesovanja i ispunjenost u drugim oblastima života i nemojte koristiti posao kao izgovor za usamljenički život i neuspeh u ljubavi.\nSummer feels ⚡ Get the look at nohowstyle.com! #nohow #benohow #nohowsummer #nohowsquad #mensfashion\nA post shared by Nohow (@nohow) on Jul 28, 2019 at 12:01pm PDT\nKako da se oporavite od pregorevanja\nAko niste mogli da se zaustavite i predupredite pregorevanje, podlegli ste anksioznosti, iscrpljenosti, dezorijentisanosti, rešite da se oporavite – to nije tako teška odluka, kad se osećate potrošeno, beznadežno i uplašeno. Nije lako promeniti način života i odnos prema poslu, ali pregorevanjem se ta lekcija uči na teži način. Možda će biti neophodno da primenite terapiju odgovarajućim medikamentima i da posećujete terapeuta, pa zato počnite sa tim što pre. Ako vam se čini da time priznajete sebi da ste dospeli na dno i sramota vas je zbog sloma koji ste doživeli, naprosto dozvolite sebi da se tako osećate i prihvatite pomoć u sagledavanju i razumevanju tih osećanja. Vama je potrebno da povratite zdravlje i mentalnu stabilnost, a to znači da morate da radite na tome – neka to bude vaš novi cilj. Iskoristite pregorevanje za pozitivne promene u svom životu. To ne mora da znači da ćete ostaviti posao, preseliti se na pusto ostrvo ili prihvatiti budizam – delotvorne promene nastaju iz malih koraka, stvaranja novih navika i discipline.\nZa početak, odredite sebi sate slobodnog vremena, kao i sadržaj tog vremena. Uzmite knjigu koja će vas zanimati i čitajte, umesto da surfujete internetom, izađite u šetnju, vožnju biciklom, ili na trčanje. Napravite satnicu obroka, aktivnosti, odmora i spavanja i pokušajte da je se što vernije pridržavate. Odredite vreme koje ćete provoditi sami i vreme za prijatelje i bliske osobe, podelite sa njima svoja osećanja, otvorite se i pokažite svoju ranjivost – niko vas neće smatrati gubitnikom, već će vam iskazati razumevanje i saosećanje, jer se mnogi od njih osećaju slično kao vi. Otvorite se ka sebi i ka drugim ljudima, to je put ka uravnoteženom, zdravom i ispunjenom životu.


I zrenjaninskim glumcima 'daske život znače' ali im je zbog krova on sve teži\nIzvor: RTS, 18.Maj.2022, 22:00\nI zrenjaninskim glumcima "daske život znače" ali im je zbog krova on sve teži\nZa nepune dve godine, drugi put je zabranjeno korišćenje velike scene Narodnog pozorišta u Zrenjaninu. Zbog obrušavanja dela plafona iznad velike scene, dramske i lutkarske predstave će se do kraja sezone izvoditi u drugim prostorima u gradu.\nOštećenja se nalaze neposredno ispod krovne konstrukcije, pa je zbog bezbednosti zaposlenih i posetilaca građevinska inspekcija zabranila upotrebu sale. Prvu saglasnost koja je potrebna majstorima da bi počeli radove dao je Zavod za zaštitu spomenika kulture iz Zrenjanina, jer je sala kulturno dobro kao najstarija u Srbiji.\nŽeljko Popov, Zavod za zaštitu spomenika Zrenjanin,kaže: "Osnovna krovna konstrukcija je u dobrom stanju, ali...\nOBRUŠAVA SE PLAFON U ZRENJANINSKOM POZORIŠTU Drugi put zabranjeno korišćenje velike scene\nIzvor: Blic, 19.Maj.2022, 12:58


Šangajska lista u zemlji plagijata i kupljenih diploma - Intervju, profesor Vladica Cvetković, dopisni član SANU - Nedeljnik Vreme\nNedavno je profesor Vladica Cvetković, u tekstu u dnevnom listu "Danas", pisao o tri zdravorazumska konflikta u srpskom društvu – da li je logično da konstantno očekujemo boljitak u obrazovanju iako je dobro poznato da tu ne postoje reforme koje mogu da dovedu do brzih, dobrih efekata, a da se istovremeno niko ni ne upušta u sistemske promene; zatim, da li je logično da zahtevamo od žena da rađaju, a da smo pritom potpuno nesposobni da rešimo problem porodičnog nasilja; i konačno, je li razumno da relativizujemo zločine koje su Srbi počinili i da verujemo da to neće imati uticaj na moguća buduća zlodela nad srpskom decom?\nNema li preciznijeg opisa mračne strane jednog društva i pokušaja da ono ozdravi od ukazivanja na njegov pogrešan odnos prema obrazovanju, prema zločinima svoje strane i konačno, na nasilje koje se događa sada.\nMeđutim, kao što je, nažalost, bilo očekivano, profesora Vladicu Cvetkovića, dopisnog člana SANU, redovnog profesora Rudarsko-geološkog fakulteta Univerziteta u Beogradu, nekadašnjeg dekana tog fakulteta, sačekale su, između ostalog, uvrede, besni anonimni komentatori i psovke narodnog poslanika osuđenog za podsticanje progona, deportacije i prisilno raseljavanje Hrvata. Razgovor počinjemo time.\nSasvim normalni ljudi\nNapisali ste u jednom biografskom tekstu: "U vojsku sam otišao 1983. Negotin, pogranična pešadija, komandir čete kapetan Sali Veseli, kasnije oficir UČK, a komandant garnizona major Radislav Krstić, osuđen 2001. godine za genocid u Srebrenici." Strašna rečenica. Kako su vam ti ljudi tada izgledali?\nI jedan i drugi su za ono vreme bili ili, da budem precizniji, tada meni izgledali kao sasvim normalni ljudi. Možda ja tada kao mlad nisam sve umeo da vidim, ali mislim da će pre biti da je to bila univerzalna pojava. Da su ljudi poput njih bili nešto posebno, neki izuzeci koji upadljivo odudaraju od drugih, nama se ne bi ni dogodilo ono što nam se dogodilo.\n"VREME": Svesni sredine kojoj pripadate i koju kritikujete, verujem da možete da pretpostavite šta vas čeka kada napišete ove redove. Ali se ipak odlučujete da ih objavite. Zašto? Ili da parafraziram jednu rečenicu iz vaše knjige Deset pogleda o visokom obrazovanju u Srbiji – koliko u našoj akademskoj zajednici, i društvu uopšte, ima onih koji za dobrobit tog društva nisu spremni da žrtvuju baš ništa? Pa im se najviše isplati da ćute ili da podrže onog koji ima moć…\nVLADICA CVETKOVIĆ: Uz profesuru ide odgovornost i to ne samo akademska. Ako ste profesor najvećeg univerziteta u zemlji, osim o nauci i obrazovanju, trebalo bi da promišljate i o svom društvu, a članstvo u SANU, barem kako ja to vidim, donosi i imperativ takvog ponašanja, posebno što su vam kao članu Akademije medijska vrata nešto otvorenija nego drugim profesorima. Naravno, ako se ta privilegija zloupotrebi, šteta može da bude mnogo veća. Dakle, to su osnovni razlozi što pišem društveno angažovane tekstove među kojima su ipak najbrojniji oni o visokom obrazovanju.\nKada govorimo o svrsi mog pisanja, dotičemo se, u stvari, pitanja da li me obeshrabruju negativne reakcije na sadržaj mojih tekstova. Takvih reagovanja je zaista puno, čak i ako uzmemo u obzir da su oni koji se protive uvek aktivniji, a da su istomišljenici po pravilu tiši i da se drže po strani. Nema sumnje da u Srbiji veliki broj ljudi ne misli kao ja o najosetljivijim društvenim problemima. Ali ne daje li upravo to smisao samom pisanju?\nOčigledno je da sam u manjini, ali nisam ni sâm i uvek kada pročitam ili čujem da neki meni važni ljudi imaju slične ili iste stavove, ili barem da razmišljaju po istim koordinatama, imam miran san. Pritom ne mislim samo na ljude u Srbiji danas, već na one iz čitavog sveta i iz ranijih vremena. O tome kako se tretiraju problemi svog društva svako može da uči i od Rusoa, ali i od Živka Nikolića, Olivera Stouna, Duška Radovića ili Džemsa Džojsa. Ovaj poslednji je, recimo, bio omrznut od strane nekih Dablinaca jer im je, između ostalog, bio poručio da, ako su već prinuđeni da se opijaju da bi nekako podneli svoje jadne živote, ne moraju zbog toga kod kuće da tuku svoju decu ili barem ne svako veče. Meni su uvek bili uzor ljudi koji se nisu udvarali svom narodu, ali ne znači da ga zbog toga nisu voleli ili da su ga se odricali. Ko sve to vidi drugačije, žao mi ga je, kao i pomenutih Dablinaca.\nU Srbiji postoje ljudi koji su uzeli tapiju na patriotizam, a da nama, a očito ni sebi, nisu razjasnili šta ta imenica uistinu znači. Tim neizoštrenim pojmom, kao tupim nožem, ti isti ljudi danas dele Srbiju, dajući sebi pravo da druge nazivaju autošovinistima, pripadnicima druge Srbije, a ponekad i izdajnicima. Po kojem to tumačenju nisam patriota ako smatram da svi Srbi koji su činili zločine moraju da budu kažnjeni, nezavisno od toga kako su problem svojih osumnjičenih za ratne zločine rešili u nama susednim zemljama? Zašto ispada da neko ne voli svoj narod ako mu samo ukazuje na primere u kojima se njegovo sopstveno društvo ponaša netolerantno, necivilizovano, naivno, glupo ili nelogično? Znam da je teško voleti one koji donose loše vesti, ali jedna je stvar da vam se glasnik ne sviđa, a druga da je da ga zbog toga nazovete izdajnikom.\nA onda, između jednih i drugih, odnosno mimo jednih i drugih, postoji većina koja ćuti. Mislim sada na akademski svet i sve one koji "gledaju svoja posla". Koja je njihova uloga u ovome što nam se dešava?\nMislim da je ovaj razgovor povezan s njima, kao pokušaj da se razmrdaju. Ja na neki način, iako pišem tekstove, pripadam više njima nego onima koji su angažovani, koji idu prsa u prsa. Trudim se da budem analitičan, ali nisam agresivan, zato verujem da mogu da me čuju upravo oni koji ćute. Jer teško da će biti ozbiljnih promena ako se ne mobilišu oni koji danas i dalje samo pošteno rade svoj posao. A kako ih pokrenuti, gde je to dugme, kako se svi mi pokrećemo, ne znam…\nNe treba biti isključiv, i u tom neangažovanju ili slabom angažovanju nezadovoljnih intelektualaca – jer oni u većini trpe i nisu srećni, verujte to znam – postoje stepenice. Ja, recimo, pišem tekstove, ali neću štrajkovati glađu, s druge strane, neko će potpisati peticiju, ali je nikada neće inicirati, ali ima onih koji iako nisu zadovoljni, a nisu ni glupi ni prestrašeni, čak ni tu peticiju neće potpisati. Teško je raščivijati koji su to sve razlozi i rasplesti taj širok dijapazon izgovora. A izgovora ima puno.\nBeogradski univerzitet doživeo je ozbiljan pad na Šangajskoj listi. Kada je bio u prvih 300, nazvali ste to incidentom. Kako vam izgleda, iz ugla pomenutih sistemskih promena, razrešenje u kojem predsednik Vučić najavljuje "budžetsku liniju koja se tiče Šangajske liste"?\nSve što se poslednjih nedelja pisalo i govorilo o Šangajskoj listi samo je još jedan primer zamajavanja i gubljenja dragocenog vremena u visokom obrazovanju. Pre tri godine sam govorio da smo prerano i bez razloga "poleteli", da je tada objavljena pozicija BU između 201. i 300. mesta rezultat sticaja okolnosti, a da je od likovanja neuporedivo važnije da se pristupi rešavanju decenijskih sistemskih problema. Nisam se ni nadao da će to tada neko da sluša, na BU je sve pucalo od ponosa, baš kao da se dogodio pravi sistemski uspeh. Istovremeno je doprinos naučnih radova koleginica i kolega iz naučnih instituta koji pripadaju BU uporno relativizovan, dok su bodovi od visoke citiranosti profesora Radenovića i Kadelburga prihvaćeni kao dar s neba. Sada se akademska zajednica pravi još naivnija i umesto da lepo priznamo kako je ovaj pad, kao i uspeh onomad, ista stvar samo s drugim predznakom, mi dopuštamo još praznije priče, a zatim i totalnu vulgarizaciju u vidu tzv. budžetske linije.\nZapitajmo se prvo u čemu se to proteklih godina očitovala visoka pozicija BU na Šangajskoj listi? Jesmo li za to vreme smogli snage i rešili pitanja plagijata i sumnj ivih diploma, promenili upisnu politiku ili zaustavili odlazak mladih visokoobrazovanih? Naravno da nismo. Nesumnjivo plagirani doktorat Siniše Malog i dalje nema epilog, već odoleva na sramotu našeg najvećeg i najstarijeg univerziteta, a u slučaju nekih drugih političara ne znamo ni da li su ikada kročili na visokoškolsku ustanovu čiju diplomu poseduju. Politika upisa nam je nepromenjena, tako da i dalje proizvodimo najviše onih kojima samo partija može da nađe posao, a mladi i dalje nesmanjenim intenzitetom nastavljaju da napuštaju Srbiju. Jedina (polu)dobra stvar jeste što ni pad na Šangajskoj listi neće na ovo uticati, jer su to nedaće koje imaju druge, nešangajske kontrolne mehanizme i ne zavise od toga na kojoj adresi stanuje nekoliko visokocitiranih srpskih matematičara.\nIli razmotrimo sledeću stvar. Do prošle godine BU je na Šangajskoj listi bio ispred desetine vrhunskih svetskih univerziteta, kakvi su, recimo, Univerzitet u Bajrojtu, Brunel univerzitet ili Univerzitet u Johanesburgu. Svako može da poseti sajtove ovih univerziteta i da vidi broj inostranih studenata doktorskih studija, ERC grantova ili stipendija iz programa "Marija Sklodovska Kiri", kao i druge pokazatelje o kakvim je ustanovama reč. A moja lična procena je, ograničiću se samo na geonauke, da više od polovine naših profesora ne bi bilo ni razmatrano na konkursima za posao na ovim univerzitetima.\nŠta nam čini ta slepa usmerenost na rezultat, kada je o obrazovanju reč, bilo da se radi o mestu na rang listi ili rezultatima PISA testiranja?\nIsključiva usmerenost na nominalni rezultat nije dobra ni u jednoj delatnosti, a u obrazovanju posebno, ali je pogrešno i ukoliko ignorišemo kriterijume po kojima se vrši procena kvaliteta. Propisani indikatori nisu i ne mogu biti savršeni, ali su korisni za proveru da li smo na dobrom putu. Problem je što naše visoko obrazovanje nije ni na kakvom smislenom reformskom putu, već se nalazi u stanju stihijskog preživljavanja. Taj pravi put sigurno nije pomenuta "budžetska linija" kojom se, istina, BU može nanovo popeti na Šangajskoj listi, ali to bi opet bilo kvazisistemski i bez uticaja na opšti kvalitet visokog obrazovanja. Tačnije, posledice bi mogle da budu i veoma negativne, jer bi ispalo da je za individualne naučne rezultate profesora više zainteresovana vlada Srbije nego fakulteti na kojima su ti isti profesori zaposleni! A mogu samo da zamislim kakav bi cunami od surevnjivosti među profesorima izazvalo plaćanje naučnih radova…\nČitavoj stvari treba prići potpuno drugačije; umesto što sanjamo o elitnom mestu na Šangajskoj listi, treba reformisati BU tako da organizaciono liči na većinu evropskih univerziteta. Samo to.\nOdnedavno ste predsednik Akademijskog odbora za visoko obrazovanje SANU. Mislite li da možete nešto da pokrenete i promenite sa te pozicije?\nMesto predsednika Odbora za visoko obrazovanje shvatio sam kao poverenje dobijeno od Izvršnog odbora SANU, pa se u skladu s time i ponašam. Pre svega, nastaviću da pišem, ali će to kao i do sada biti isključivo moje lično mišljenje, a stavove Odbora mogu da navodim samo kada iza toga stoji i odgovarajuća odluka. A posla ima mnogo; jedan od zadataka Odbora jeste ublažavanje međuesnafskih konflikata koji već godinama opterećuju našu akademsku zajednicu. To su trvenja između institutâ i fakultetâ, nesuglasice između istraživača u društveno-humanističkim i onih koji se bave prirodnim i tehničkim naukama i slični problemi. Sve to se prelama kroz najvažnije visokoobrazovne i naučne institucije, pa čak i kroz SANU, ali Akademija mora da pokaže kako da se ova netrpeljivost amortizuje.\nRecimo, Nacionalni savet za visoko obrazovanje, u čijem sam radu učestvovao duže od dve godine, nije uspeo da bude iznad takvih interesnih borbi. Upravo suprotno, čitav rad ovog tela bio je opterećen nastojanjem pojedinaca da se proguraju interesi grupa od kojih su tamo delegirani. Ukazivao sam na to, ali očito nedovoljno jer nije bilo uspeha, moji najvažniji rezultati u Savetu bili su jedna odredba u poslovniku, po kojoj pojedinačno izlaganje ne sme da bude duže od pet minuta i deo člana 5. Osnova za kodeks o akademskom integritetu, koji kaže da akademska čestitost podrazumeva i "realno sagledavanje sebe samog, vlastitog znanja i rezultata".\nGde još vidite slabe tačke našeg visokog obrazovanja i na koji način bi one mogle da se prevaziđu, odnosno da počnu da se prevazilaze?\nSamo ću ponoviti stavove koji su u raznim oblicima prisutni u svim mojim tekstovima: 1) osnovna slabost jeste u pogrešnoj selekciji kadrova, 2) najbolji momenat za sistemske promene na tom planu prošao je pre dvadeset godina i 3) prvi naredni povoljan trenutak protiče upravo sada.\nProblem loših kadrova je pogubniji na univerzitetima nego u ustanovama koje se bave drugim delatnostima, a za to je odgovorna autonomija univerziteta koja pojačava efekte negativne selekcije. Problem univerzitetskih kadrova u Srbiji se nalazi u poodmaklom stadijumu, zato danas na našim fakultetima radi previše osoba u čijim rukama se neopravdano nalaze ogromne akademske slobode. To su osobe u čijem posedu autonomija univerziteta mutira i postaje lično profesorsko pravo da se predaje šta se želi, a da se ispituje koliko se i o čemu god hoće, da se jednima karijera promoviše a drugima uništava i to isključivo na osnovu ličnog utiska, da se svaka reforma koči a da se loši zakoni podržavaju ukoliko su njima lično korisni i tako dalje.\nMere za bolju kadrovsku budućnost postoje, a najvažnije je da odvojimo izbore od unapređenja. Kandidati bi na izbornim konkursima trebalo da se takmiče s drugim kandidatima, a ne s minimalnim kriterijumima, kako je danas. Da stvar bude bliže ironiji, i to s minimalnim kriterijumima je napredak, jer ni njih do skora nije bilo.\nKuda uopšte ide naše visoko obrazovanje i jesmo li se našli na graničnoj liniji izdržljivosti?\nAko je u našem visokom obrazovanju zaista sve onako kako sam opisao, a jeste, kuda ono može uopšte da ide? Ne znam koliko je srpsko visoko školstvo daleko od linije izdržljivosti, ali znam da je to sistem koji je trenutno nemoguće reformisati. Njega samo s vremena na vreme usmeravaju pojedine interesne grupe sačinjene od pojedinaca kojima je i u ovakvom visokom obrazovanju dobro i koji ne žele nikakve supstancijalne promene. Ovih grupa ima mnogo, nije ih lako ni pobrojati, ali postoje načini da se barem okvirno utvrdi ko u akademskoj zajednici nikada neće biti spreman za ozbiljne reformske promene, za početak treba objaviti primanja svih zaposlenih u državnim visokoobrazovnim ustanovama.\nRazgovaramo dosta o obrazovanju i mnoge stvari koje ste spomenuli su vezane – odražavaju se ili se u njima čak krije uzrok – različitih pojava u društvu. Da počnemo o stanju dijaloga? I, ako idemo tim putem, o stanju slobode govora i medija?\nČesto gledam televizijski program od pre nekoliko decenija, emisiju Trezor, i tako se potvrđuje ono o čemu mi govori i sopstveno sećanje – da je i u vreme kulta ličnosti i samo jedne nepogrešive partije bilo više pravog društvenog dijaloga. Danas je konkretan i normalan razgovor u medijima retko prisutan, pravih političkih rasprava nema, a prilozi u kojima neki ljudi mirno i staloženo razgovaraju, a vi i iz toga još možete ponešto i da saznate predstavljaju prava medijska iznenađenja. Najviše takvih razgovora ima u emisijama o kuvanju.\nVećina dijaloga u medijima svodi se ili na širenje jednoumlja i reprodukciju tuđih reči i misli u svim varijantama ili na neki rijaliti prostakluk. Za vreme ovih letnjih odmora bilo je nešto bolje jer smo imali jedan rijaliti program manje, a to je Narodna skupština.\nA opisano jadno stanje u srpskim medijima i u srpskom društvu uopšte predstavlja i direktan odraz činjenice da među političarima nema normalne komunikacije.\nPa kako vam onda trenutno izgleda ovaj dijalog vlasti i opozicije?\nRazgovore koji su se nedavno dogodili svakako ne bih nazvao pravim dijalogom.\nIako mislim da je reč o recipročnoj ekskomunikaciji u kojoj ima obostranih grešaka, nema sumnje da je za odsustvo dijaloga prvenstveno odgovorna vlast. Stranka na vlasti mora da učini ustupak, jer ona poseduje sve poluge moći i svu kontrolu ne samo nad distribucijom već često i nad kreiranjem informacija, a u takvoj situaciji nema fer političke borbe. Za sve nas bi najbolje bilo kada bi se vladajuća stranka sama, odnosno pod "mekom" prinudom, odrekla ovog ekstremno privilegovanog medijskog položaja. Lošija opcija, opet po sve nas, biće ako naprednjaci tvrdoglavo nastave ovako da vladaju i tako sačekaju neku "tvrđu" prinudu za upristojavanje medija, odakle god bi ta prisila mogla da dođe.\nS druge strane, opozicija je morala od samog početka da insistira na slobodi medija i to pre i iznad svih drugih pitanja. Znam da je problem medija uvek pominjan, ali često je to bilo uzgred, a ovakvo nasilje nad zdravim razumom u svrhu vladanja nismo imali ni devedesetih. A opozicija je krenula s razuđenim napadima, od spleta sa mafijom do gondole, što se u ovoj državi i pri ovoj vlasti odbija kao o zid, a istovremeno nema potencijal da razmrda one koji ćute. Ponavljam, fokus bi trebalo da bude na ovom mentalnom nasilju. Jer, dok se to ne promeni, ne može se dopreti do velike većine onih koji su de facto u šaci vlasti baš zbog te kontrole medija.\nNe kažem da nije bilo važno koliko košta novogodišnja rasveta ili da li se u Beogradu gradi ovo umesto onoga ili obratno, ali mislim da je najpogubnije to što smo svi dozvolili da toliko dugo nema direktnog razgovora između vrha vlasti i opozicije. Umesto toga, "politički dijalog" je proteklih godina izgledao tako što opozicija postavi pitanje na N1, a onda uslede rafalne reakcije vlasti, ne nužno i odgovori, na svim drugim televizijama, plus svakodnevno urlanje s naslovnih strana tabloida; i tako u krug.\nMeni je, u stvari, taj medijski aspekt vladavine Aleksandra Vučića gori od svega. Ja se njegovom diktaturom ne bavim na istraživački način, što oni koji su danas u opoziciji verovatno čine, pa na toj osnovi iznose optužbe za sve i svašta na njegov račun i račun njegovih najbližih saradnika. U velikom broju tih napada lično ne mogu da učestvujem, jer, kao što rekoh, nemam uvid u to šta je zaista kupio on, šta njegov brat, a šta je još ostalo da kupe kum i kuma, ali ono što jasno vidim i za šta mi nije potrebno sufliranje iz opozicije jeste da je mehanizam kojim on već godinama vlada sociopsihološki destruktivan. Toliki stepen podilaženja glasačima uz istovremeno ponižavanje i njih i samog sebe i tolika količina smišljenog ukrštanja laži i istine, nasilja nad elementarnom logikom i unutarnjih protivurečnosti čak i u susednim rečenicama, pa uz to još i teatralno izjašnjavanje o svemu i svačemu s povremenom kuknjavom kao da je reč o najobespravljenijem učesniku političkog života u Srbiji – sve bi nam to izgledalo nemoguće i nepodnošljivo, da nismo baš sve to i videli i podneli. Ako su, kako se priča, ovaj način održavanja na vlasti zaista smislili neki mnogo pametni medijski manipulatori, ja im čestitam, uz jedno pitanje: imaju li oni ikakvu ideju, to jest šta o tome kaže njihov model, na šta će ličiti narod kad i ta vlast prođe?\nBojim se da će nas ova vlast unazaditi u pogledu nečega gde nikada nismo bili za pohvalu, a to je potencijal da ikada na ovom prostoru izgradimo jednu normalnu i modernu građansku državu. Taj potencijal, recimo, stoji u vezi s brzinom kojom naučna znanja prodiru u jedno društvo. Konstantno zaglupljivanje, kao osnovni princip svake populističke vlasti, pravi i neguje ksenofobično društvo koje teško prihvata nova znanja, a još ih teže primenjuje. Nesrazmerno veliki broj ljudi u Srbiji danas misli da njihova deca mogu da postanu homoseksualci ako se budu družili s takvim osobama ili da se prebijanjem učesnika gej parada čuvaju porodične vrednosti. Iz identičnog egzistencijalnog straha podgrejanog neobrazovanošću i neznanjem ljudi su nekada spaljivali žene jer su mislili da su opasne i da im rade o glavi.\nJa razumem da su Vučiću za održanje na vlasti potrebni televizija kao što je Pink, novine poput "Informera", ali bi trebalo i da se barem zapita koliko se njihovim radom kultiviše primitivno i agresivno ponašanje i to u svim slojevima društva. Da li je po opšte obrazovanje ovog naroda nevažno to što su nam danas kiosci dekorisani najsramnijim novinama od Dimitrija Davidovića naovamo? Neko je morao tim velikim, pretpostavljam i skupim, savetnicima za kontrolu javnog mišljenja da saopšti da su takvi preparati kontraindikovani za srpsko društvo.\nVeliki problem je i u tome što se visokim obrazovanjem ne može izbalansirati ovo intelektualno upropašćivanje naroda. Mi i dalje kaskamo za evropskim prosekom po broju visokoobrazovanih i to u svim starosnim kategorijama, a imamo i problema i sa dostupnošću visokom obrazovanju. Naime, istraživanja pokazuju da nam preti intelektualna reciklaža, deca čiji roditelji nisu završili srednju školu imaju pet puta manje šanse da dođu do univerzitetske diplome od dece čiji su roditelji maturirali, a čak 18 puta manje šanse od onih čiji su roditelji visokoobrazovani.\nDa li o ovome razgovarate sa studentima i, ako razgovarate, kako ono reaguju na to?\nPored stručnih predmeta (postanak i starost stena na Zemlji) studentima držim i nastavu iz organizovanja naučnog rada i u okviru tog kursa pokušavam da tematizujem i neke društvene probleme. Ponekad mi se učine zainteresovanima, pa se zanesem, onda im dajem neke, za mene najdragocenije preporuke: da tuđe reči nikada ne uzimaju zdravo za gotovo i da uvek i u sve sumnjaju, ali i da svog sagovornika ne smatraju budalom, barem dok se kao takav ne dokaže, da nauče da kod sebe samih prepoznaju kada im interesi nadvladaju logiku, i tako dalje… Opet, kad vidim da zevaju i da jedva čekaju da se predavanje završi, ja najpre probam da ih razumem, obično mi uspe, pa ih pustim.\nNedovoljno razumevanje mladih postoji oduvek. Kada je reč o našem komunističkom vremenu, to je najbolje, jednom jedinom rečenicom, iskazao naš veliki, nedavno preminuli scenarista Gordan Mihić: "Tuđ hleb jede, a hoće moj svet da menja!" Ta briljantna rečenica pokazuje ne samo tadašnji odnos starih prema mladima, već i ko su ti mladi tada bili, da su oni zaista hteli da promene svet. Ako pravimo paralele s tim vremenom, danas ja vidim mnogo sličnosti s tadašnjom komunističkom omladinom, ali ne vidim nijedan hipi pokret, niti bilo šta što bi bilo mladalačka subverzivnost, ali na masovnom nivou.\nČini mi se da su mladi danas manje aktivni i manje organizovani, kao da osećaju da nemaju vremena da se bave promenom sveta u kojem žive, radije bi samo promenili mesto.\nOpet, verujem i da isključivo odgovornost imaju odrasli. Na mlade ništa tako jako ne utiče kao to kako se nose s poniženjem svojih roditelja. U Nemačkoj se suočavanje sa zločinima intenzivno reflektovalo na mlade, oni su postavljali ono poznato pitanje "Šta si radio u ratu, tata?". Svako vreme ima svoju refleksiju. Kako se današnji mladi nose sa onim šta su činili njihovi roditelji devedesetih, s njihovim poniženjima, utiče na ono šta su u stanju da urade danas, kakva pitanja postavljaju, protiv čega se bune ili o čemu ćute…


PROKIDS dječiji festival\nPROINTER ITSS po drugi put organizuje, još bolji i zanimljiviji, PROKIDS dječiji festival povodom Međunarodne sedmice djeteta. Tokom tri dana trajanja festivala biće predstavljen koncept ProGalaktičkog Univerziteta u kojem će se kroz igru i zabavu istaći važnost sporta, nauke i tehnologije, umjetnosti i zdrave ishrane u odrastanju svakog djeteta. Festival će se održati na platou ispred Muzeja savremene umjetnosti Republike Srpske u Banjoj Luci, od 4. do 6. oktobra 2019. godine sa trajanjem od 12 do 20 časova sva tri dana.\nTokom festivala sav program i aktivnosti su potpuno besplatni za sve posjetioce, a kroz festival će svi imati priliku da uživaju u zabavnom i edukativnom programu koji obuhvata muzičke i plesne nastupe regionalnih dječijih zvijezda, školu glume, edukativne radionice, vrteške, trampoline, mađioničare, akrobate... Po završetku ProGalaktičkog Univerziteta svako dijete će dobiti simboličnu diplomu o završenim zabavnim zadacima na planetama zabave, znanja, sporta, mašte i zdravlja.\nJesenje radosti su počele zajedno sa početkom škole te je kompanija PROINTER ITSS odlučila našoj djeci pokloniti zabavan i edukativan dječiji festival. To će biti još jedna realizovana korisna aktivnost kojom kompanija nastavlja svoju tradiciju društveno odgovornog poslovanja.\nUčešće u PROKIDS dječijem festivalu ove godine, između ostalih, uzet će Mama Vox, Sergej Pajić, Danilo Milosavljević. PROINTER ITSS ne krije zadovoljstvo što drugi put organizuje PROKIDS dječiji festival i na taj način omogućava djeci da kroz trodnevne radionice usvoje nova znanja i vještine, a prije svega dobro se zabave.\nViše o festivalu, zabavnim i edukativnim sadržajima, saznajte na PROINTER ITSS Facebook stranici.\nInfinity grupacija u humanoj misiji povodom "mjeseca zdravlja"\nHumanost je uvijek bila jedna od prepoznatljivih osobina kako Infinity International grupe tako i svih njenih članica. Upravo je to i pokazano ovaj put u novoj humanoj misliji povodom kampanje...\nJahorina ekonomski forum 2022\nOd 25. do 27. aprila održan je peti po redu Jahorina ekonomski forum koji je zabilježio rekordan broj učesnika, čak 550. U sklopu organizacije samog foruma, Infinity International Group je bila...\nSve o informacionoj bezbjednosti: „Prointer IT Infrastructure Days“ okupio najbolje od najboljih\nMnogo znanja, iskustava i sjajnih rješenja iz oblasti informacionih tehnologija - sve to su imali priliku da vide i razmijene brojni klijenti i partneri iz vodećih, svjetskih IT kompanija na...\nUspješno ste poslali poruku


Faktor | Roditelji traže 500 KM naknade u slučaju ponovne nastave na daljinu\nGrupa roditelja pokrenula je peticiju da ukoliko se u septembru nastava bude odvijala na daljinu Vlada Republike Srpske snosi troškove učenja đaka na taj način da se roditelju po djetetu isplaćuje mjesečna naknada od 500 KM.\n- Vjerujem da sve nas koji imamo djecu školskog uzrasta već muči pitanje šta će se desiti ove školske godine. Da li će djeca pratiti nastavu iz školskih klupa ili preko TV ekrana? Mnogo nas je koji se bojimo te neizvjesnosti i onoga što dolazi - ističe Jovičić.\n- Prvo smo krenuli s online peticijom čisto da ispitamo javno mnijenje o tome, pa ćemo onda nakon toga s konkretnom brojkom da se uputimo prema Ministarstvu prosvjete i kulture RS-a i nakon toga s našim zahtjevima i prema Vladi RS-a - kazala je Jovičić.\nKako kaže, ne misle da će nadležni da se obraduje toj ideji i da je prihvate.\n- Međutim, nadamo se i vjerujemo da će, kada zaprijetimo nekome po džepu, početi da razmišljaju u pravcu kako da nešto urade da budemo mi roditelji, ali i učenici zadovoljni - pojasnila je Jovičić i dodala da smatraju da online obrazovanje nije rješenje, posebno za osnovce.\n- Neki od nedostatak su i to što djeca do sedmog razreda nisu informatički opismenjena, do četvrtog razreda nisu savladali latinicu, djeca samostalno ne mogu da prate nastavu i obavljaju zadatke i mnogo je drugih problema - zaključila je Jovičić.\n- Neki ne mogu priuštiti za svako dijete po sobu, prostor za slušanje nastave, kao i tišinu i mir dok se vršila provjera znanja - napisala je ona.\n- Da li neko ima ideju kako biti majka i učiteljica u ovoj situaciji - pita se ona.\n- da se svakom učeniku osigura potrebna tehnička oprema\n- da se omoguće odlasci na konsultacije\n- da aplikacije budu jednostavne za korištenje\n- način nastave i slanje zadaća da budu objedinjeni na jednom portalu\n- da se vrati novac koji su roditelji izdvojili za udžbenike\n- novčana naknada po svakom djetetu u iznosu od 500 KM\nonline nastavaVlada RSzahtjevroditelji\nOtežan rad Roditeljske kuće, potrebna pomoć: Djeca svakodnevno obolijevaju od raka\nIstraga pokazala: Roditelji pretukli dvogodišnju curicu, smijenjen šef Centra\n"Moja adresa: Srebrenica": Zaustaviti protivzakonito djelovanje Vlade RS-a\nKanadski parlament donosi rezoluciju o genocidu u Prijedoru


Postignut dogovor sa Međunarodnim monetarnim fondom\nMinistar finansija Mlađan Dinkić izjavio je danas da je delegacija Vlade Republike Srbije, koja boravila u Vašingtonu od petka, 15. aprila do utorka, 19. aprila, u principu, postigla dogovor sa Međunarodnim momenatrnm fondom (MMF).\nDinkić je na konferenciji za novinare istakao da je važnost postignutog dogovora u tome što on omogućava produženje trogodišnjeg aranžmana, koji ističe 15. maja, nastavak saradnje sa Svetskom bankom, otvaranje puta za brži proces pridruživanja EU, a kao rezultat svega usledio bi otpis od 700 miliona dolara duga prema Pariskom klubu poverilaca.\nPodsećajući na istorijat trogodišnjeg aranžmana sa MMF-om, Dinkić je rekao da su 12. decembra 2000. godine, posle više od 10 godina izolacije, obnovljeni odnosi sa ovom najvažnijom međunarodnom finansijskom institucijom, a potom je zaključen jednogodišnji „stand by“ aranžman, koji se realizovao od 2001. do 2002. godine, da bi 15. maja 2002. godine počeo da teče novi trogodišnji aranžman.\n“Do sredine 2003. godine uspeli smo da završimo dve revizije ovog trogodišnjeg aranžmana”, rekao je Dinkić i dodao da od tog perioda, pa do juna 2004. godine nije prošla nijedna revizija sa MMF-om i da je to bila godina krize u odnosima sa ovom institucijom.\nKonačno je u junu 2004. godine, prema Dinkićevim rečima, Vlada Republike Srbije napravila sporazum o trećoj reviziji aranžmana, u decembru je pozitivno ocenjena i četvrta revizija, dok se u junu, tekuće godine, očekuje odobravanje pete revizije od strane Borda direktora MMF-a, koja bi rezultirala odobravanjem kredita od 200 miliona dolara Narodnoj banci Srbije za popunjavanje deviznih rezervi.\nPrema njegovim rečima, u septembru bi trebalo da se realizuje i šesta, završna revizija.\n„U tom slučaju bi aranžman sa MMF-om bio okončan tokom ove godine, a kao rezultat toga usledio bi otpis od 700 miliona dolara duga prema Pariskom klubu poverilaca, čime bi ukupan javni dug Sbije sveli na oko 50 % društvenog bruto proizvoda (DBP)“ , rekao je Dinkić.\nOn je istakao da je osnovni cilj postignutog sporazuma da se smanji deficit u bilansu tekućih plaćanja sa inostranstvom, i to sa 13,7% DBP na 11% DBP.\nDa bi se to desilo, potrebno je, prema Dinkićevim rečima, ostvariti snažan rast izvoza od oko 25 %, kako je dogovoreno sa MMF-om.\nŠto se uvoza tiče, njega je, prema Dinkićevim rečima, potrebno ograničiti, a procena MMF-a je da bi, nakon realizacije dogovorenih mera, uvoz ove godine trebalo da raste maksimalno 9% u odnosu na prošlu godinu.\n„Da bi se ograničio rast uvoza, potrebno je ograničiti domaću tražnju“, rekao je Dinkić i objasnio koje su to tri grupe mera potrebne za realizaciju ovog plana.\nNajpre, monetarne mere, odnosno kontrola rasta kredita koja je sprovedena u decembru mesecu 2004. godine, zatim fiskalne mere, tj. smanjenje javne potrošnje i politika plata, koja se uspešno realizuje od ove godine.\nŠto se fiskalnog prilagođavanja tiče, Dinkić je istakao da je prošle godine izvršeno jedno od najvećih fiskalnih prilagođavanja, kada je smanjen budžetski deficit za 2,2% DBP. On je dodao da je ovogodišnjim budžetom predviđeno smanjivanje deficita za još 0,3% DBP, a da je u Vašingtonu dogovoreno dodatno fiskalno prilagođavanje od 1% DBP.\nDinkić je rekao da je već sada jasno da će budžetski prihodi biti za 35 - 40 milijardi dinara veći nego što je to bilo planirano Zakonom o budžetu, pre svega zbog bolje naplate poreza i većeg efekta PDV-a.\nOn je, takođe, naglasio da će i rashodi biti veći za 20-25 milijardi dinara i objasnio da je veliki rashod finansiranje deficita penzionog fonda u iznosu od 12 milijardi dinara.\nMinistar je najavio da će Vlada na sutrašnjoj sednici razmatrati novi zakon o javnim preduzećima koji predviđa direktnu kontrolu Vlade nad zaradama u javnim preduzećima na nivou lokalnih samouprava.\nDinkić je dodao da je sa Svetskom bankom postignut dogovor o realizaciji investicionih projekata u vrednosti od 190 miliona dolara, kao i dogovor o razvojnom kreditu vrednom 55 miliona dolara, namenjenom budžetu Srbije.\nMinistar Dinkić je naveo četiri najvažnija projekta: rehabilitacija puteva u Srbiji ( projekat vredan 55 miliona dolara), reforma administracije penzionog sistema (25 miliona dolara), izgradnja mreže za navodnjavanje (25 miliona dolara) i oživljavanje borskog regiona (25 miliona dolara).


Utjecaj dubine obrade informacija na uspješnost pamćenja | Digital Repository of the Catholic University of Croatia\nPolak, N. (2021). Utjecaj dubine obrade informacija na uspješnost pamćenja (Master's thesis). Retrieved from https://urn.nsk.hr/urn:nbn:hr:224:335189\nPolak, Nikica. "Utjecaj dubine obrade informacija na uspješnost pamćenja." Master's thesis, Catholic University of Croatia, 2021. https://urn.nsk.hr/urn:nbn:hr:224:335189\nPolak, N. (2021). 'Utjecaj dubine obrade informacija na uspješnost pamćenja', Master's thesis, Catholic University of Croatia, accessed 20 May 2022, https://urn.nsk.hr/urn:nbn:hr:224:335189\nPolak N. Utjecaj dubine obrade informacija na uspješnost pamćenja [Master's thesis]. Zagreb: Catholic University of Croatia; 2021 [cited 2022 May 20] Available at: https://urn.nsk.hr/urn:nbn:hr:224:335189\nN. Polak, "Utjecaj dubine obrade informacija na uspješnost pamćenja", Master's thesis, Catholic University of Croatia, Zagreb, 2021. Available at: https://urn.nsk.hr/urn:nbn:hr:224:335189\nCite this item: https://urn.nsk.hr/urn:nbn:hr:224:335189\nTitle Utjecaj dubine obrade informacija na uspješnost pamćenja\nTitle (english) Effects of Levels of Processing on Memory Performance\nAuthor Nikica Polak\nCreated on 2021-10-19 13:55:18


megzit megan markl princ hari joko ono - Žena.rs\nOdluka Megan Markl i princa Harija, saopštena sinoć javnosti, da se povlače iz kraljevske porodice, da žele da rade sa ciljem da steknu finansijsku nezavnost, izazvala je u najvećoj meri negativne reakcije uglavnom britanske, a onda i svetske javnosti. Međutim, kada su u pitanju komentari na društvenim mrežama i popularni mimovi, tu se njihov potez kritikuje, ali i slavi.\nPiše: J.M. 09.01.2020. 18:33\nMegan Markl i princ Hari kao Joko Ono i Džon Lenon, misle neki Foto: Profimedia\nVest o povlačenju Megan Markl i princa Harija iz kraljevske porodice jeste izazvala šok i pokrenula potragu za glavnim krivcem događaja, dok je internet preplavio termin "Megzit" oslanjajući se na ime "tog glavnog krivca" Megan Markl i njen izlazak iz britanske kraljevske porodice (poput kovanice Bregzit koja označava povlačenje Velike Britanije iz Evropske unije).\nAnalitičari britanskog dvora pažljivo razmatraju situaciju, sa Bakingemske palate stigla je "tužna reakcija" prepuna razočaranja jer, kako piše "BBC", Megan i Hari nisu se pre donošenja odluke konsultovali ni sa jednim članom člana kraljevske porodice.\nReakcija palate je i kratka i svodi se na sledeće: dvor razume njihovu želju za drugačijim pristupom, ali da će za "komplikovana pitanja" trebati vremena.\nI ko je zaista kriv za ovakva dešavanja? Ko je zapravo bio inicijator, Megan ili Hari ili možda neko treći? Da li njih dvoje više ne žele da tolerišu blago rečeno neprijatan odnos većine britanske javnosti prema njima koji je neretko prerastao u otvorenu netrpeljivost? Da li je zaista Megan mogla da natera Harija da ode iz porodice ili je bilo obrnuto? Da li se iza svega krije želja za "običnijim životom" koja bi se u tom slučaju kod Harija javila posle skoro četiri decenije života na dvoru,a kod Megan nakon više nego jasne namere da se kao vojovtkinja od Saseksa dopadne Britancima i svetu?\nJEDNI JE SLAVE, DRUGI KUDE\nKao što je navedeno u saopštenju Bakingemske palate, komplikovana pitanja će dobiti odgovore, a evo kako Tviter reaguje na "Megan i Mregzit".\nNa Tviter nalogu "Dejli šoua" postavljen je ironičan oglas o zapošljavaju onih koji "savršeno govore engleski jezik, odlični su u mahanju, dolaze iz kraljevske porodice..".\nMnogi se i pitaju šta će Megan raditi nakon odlaska "sa dvora" kako će ispuniti puno radno vreme. Ima pretpostavki da će se vratiti osnovoj profesiji glumi koju je napustila nakon veridbe sa Harijem.\n"Glumiće u Netfliksovoj Kruni", priča se, takođe, sa mnogo ironije.\nMegan Markl juče ispred Nacionalnog pozorišta u Londonu Foto:Profimedia\nViše nego zanimljivo je da se Megan juče nekoliko sati pre objave o povlačenju pojavila u Navionalnom pozorištu u Londonu što je moglo da najavi mogući povratak poslu i odlazak sa dojučerašnje pozicije.\nBude li se vratila glumi, Tviteraši procenuju da će joj to doneti trijumf na dodeli Emija 2027. za ulogu u osmoj sezoni "Krune", koja bi prikazala jučerašnju odluku.\nPotencijal trenutnih dešavanja uviđaju i kreatori "Kruni" koji su se "bacili na posao".\nNeki se pitaju da li će se Megan i Hari sada "baciti" na pokretanje Jutjub kanala.\nHrabro je, dodaju ostali, od njih što su baš u januaru izabrali da postanu "frilenseri".\nMEGAN JE NOVA JOKO ONO\nOni koji smatraju da Megan stoji iza odluke porede je sa Joko Ono koja je odvukla supruga Džona Lenona iz kultnog benda "Bitlsi" i izazvala raspad ovog benda.\nPa čak i uspela da skene pažnju sa aktuelnih političkih gorućih tema u protekla 24 sata. "Ko bi to pomsilio?", pita se Tviteraš.\nONI KOJI SLAVE MEGAN MARKL\nAli... VELIKO ALI. Ima i onih koji su na strani Megan i Harija. Među njima je spisateljica Roksan Gej koja kaže:\n"Dobro je da su Megan i Hari odlučili da se povuku zbog rdskog rasizma i nedostatka podrške tabloida u Velikoj Britaniji prema njima. Biće oni dobro".\nSlažu se mnogi sa Roksan da su rasistički i lični napadi britanskih tabloida na Megan Markl, nčesti natpisi od njenom navodnom razvodu od Harija, isticanje njene rase, doveli do ovakvih događaja. Stav tabloida a i velikog dela britanske javnosti podsećao je na onaj koji su imali prema princezi Dajani pa je zbog svega princ Hari već duže vreme bio jednom nogom van dvora.\nNjihov nedavni boravak u Kanadi gde je Megan živela pre udaje i jasno NE molbi dvora da se za Božić vrate u Britaniju bio je takođe jedan od znakova najave jučerašnje odluke.\n"Megan zaslužuje mir", napisala je na Tviteru pisac i komentator Toni Toun i dodao: "Britanski mediji i veliki broj Britanaca maltretirali su je a da ona nije učinila ništa loše nego je samo živela svoj život. Ne krivim ni nju ni Harija zbog odluke koju su doneli. Takođe, čestitam Hariju jer je podrđao suprugu i dobrobit svoje porodice".\nIma još onih kojima je vest o Mregzitu divna u moru onih negativnih, oni će ga svake godine slaviti.\n"JEDNOM DAVNO PRELEPA PRINCEZA JE SPASLA PRINCA", piše u sledećem tvitu.\nA ako ste se pitali kako su sada Megan, Hari i njihov sin Arči Harison kojeg su dobili skoro godinu dana nakon venčanja u Vindzoru (19. maj 2018), 6. maja 2019. godine, Tviter kaže baš ovako.\nuživo sa društevnih mreža Megan Markl Princ Hari Joko Ono megan markl i princ hari napustili kraljevsku porodicu


Dogovorili obustavu protesta: Gradnje na Bukovici nema do odluke Vlade\nMINISTARKA EKONOMIJE U ŠAVNIKU\n""Dogovorili smo se da mještani obustave proteste i da investitor garantuje da do donošenja odluke Vlade neće vršiti nikakve radove na lokalitetu na kome su otpočeti pripremni radovi. Sve je proteklo u prijatnoj atmosferi", kazala je ministarka Sekulić\n20912 pregleda\t32 komentar(a)\nSekulić u Šavniku, Foto: Obrad Pješivac\n14.06.2019. 07:53h Ažurirano: 14.06.2019. 18:26h\nNakon sastanka u Šavniku, organizovanog povodom aktuelnih dešavanja oko gradnje dvije male hidroelektrane (mHE) na rijeci Bukovici prihvaćen je predlog ministarske ekonomije Dragice Sekulić da se prekinu sve aktivnosti oko gradnje mHE u Bukovici do konačne odluku Vlade.\nTakav ishod aplauzom je pozdravilo oko 100 prisutnih Bukovičana, koji više od mjesec dana brane rijeku, i drugih ljubitelja prirode koji su strpljivo čekali završetak tročasovnog sastanka na kome su učestvovali i predstavnici lokalne uprave, mjesnih zajednica Bukovica i Boan" predstavnici "Branitelja Bukovice" i investitora firme "Hydra MNE".\n"Dogovorili smo se da mještani obustave proteste i da investitor garantuje da do donošenja odluke Vlade neće vršiti nikakve radove na lokalitetu na kome su otpočeti pripremni radovi. Sve je proteklo u prijatnoj atmosferi. Predstavnici dvije mjesne zajednice bili su za gradnju, što je njihovo legitimno pravo baš kao i pravo onih drugih koji smatraju da projekat neće donijeti benefite. Takođe smo se dogovorili da radikalizacije protesta neće biti, a mještani su tom prilikom potvrdili da to i nije bila njihova namjera već da je to kroz medije zloupotrijebljeno kao i da veliki broj izjava u medijima nijesu njihove", kazala je Sekulić i dodala da su dobili dovoljno vremena i prostora da donesu kvalitetnu odluku, ne prejudicirajući koliko će iznositi taj rok.\nNa pitanje kada će odluka biti donijeta ona nije mogla da da konkretan odgovor jer se svi aspekti moraju sagledati.\nI ministarka i predstavnici "Čuvara Bukovice" složili su se da su razgovori bili vrlo korektni.\nPredstavnik "Branitelja Bukovice" Veljko Bulatović kazao je da će, do donošenja Vladine odluke biti strpljivi.\n"Obećali su da mašine neće krenuti prema rijeci i mi sad možemo slobodno ići kući i obavljati naše poslove. Sve dok nas ministarka Sekulić lično ne obavijesti da su radovi obustavljeni ili će se nastaviti. Nadamo se da će Vlada po nas pozitivno riješiti ovaj slučaj", kazao je Bulatović.\nPredsjednik Opštine Šavnik Mijomir Vujačić kazao je da ga raduje konsenzusom postignuti dogovor.\n"Javnosti sam uvijek iskazao mišljenje lokalne samouprave o ovom projektu. Mi ćemo uvijek biti za razvojne projekte a u slučajevima određenih propusta apsolutno ćemo podržati svaki stav Vlade. Ostajemo principijelni da će o svemu odlučivati lokalno stanovništvo i drago mi je da je istaknuto da je bilo i politizacije i davanja netačnih informacija u proteklom periodu", kazao je Vujačić.\nSekulić je danas je sa saradnicima radnu posjetu Šavniku počela obilaskom rijeke Bukovice na mjestu gdje su počeli pripremni radovi za gradnju mHE.\nMijomir VujačićHydra MNEmHEDragica SekulićMinistarstvo ekonomijeŠavnikBukovica\n18.01. 16:08 h\t499\t94894\n19.01. 11:40 h\t391\t84427\n19.01. 10:00 h\t59\t70325\n19.01. 11:21 h\t445\t62401\n19.01. 06:15 h\t242\t52046\n19.01. 11:40 h\t399\t391


► Egipat otvorio za posetioce dve piramide prvi put od 1965. godine\nEgipat je danas prvi put od 1965. godine otvorio za posetioce dve starije piramide koje se nalaze na oko 40 kilometara južno od glavnog grada Kaira.\nMinistar za anikvitete Kaled el Anani rekao je reporterima da su egipatski arheolozi u oblasti sa kraljevskim grobnicama Dašur otkrili kolekciju kamenih, glinenih i drvenih sarkofaga, a u nekima od njih ima mumija.\nOn je rekao da su arheolozi takođe pronašli drvene pogrebne maske, zajedno sa instrumentima koje su koristili za obradu kamena koji daturaju iz perioda od 664 do 332 pre nove ere.\nU oblasti Dašur nalaze se neke od najstarijih piramida, uključujući Savijenu i Crvenu piramidu.\nEgipat se nada da će ta otkrića da podstaknu turizam koji je opao nakon pobune 2011. godine.\n14.07.2019, 09:49h Данко Б. Марин Preporuči\nТреба да Египћанима дођу Вучић & Весић и поправе стање гондолама које би набуџили на пирамиде :-) ....\nEgipat dozvolio da Palestinci izađu iz Gaze posle nekoliko meseci\nEgipat je danas otvorio glavni granični prelaz za putnike prema pojasu Gaze da bi se Palestinci koji mesecima nisu mogli da pređu granicu, vratili kući ili otputovali sa te teritorije na obali...


MyCity » Pričaonica -> Pomoć pri rešavanju zadataka ili prevođenju » Razlomci mi "doneli" 1\nFaris Starkiller Muharemo\nPoslao: 16 Apr 2012 13:14\nDobio sam 1 jer nisam znao postaviti zadatak.Neko mi je pomogao ali nije isto rjesenje kao sto je nastavnica uradila na tabli, jer niko nije znao...\nBroj 49 podijeli na dva dijela , tako da petina prvog dijela uvecana za osminu drugog daje broj 8.\nPoslao: 16 Apr 2012 13:35\nResis ovaj sistem i dobices koliko je prvi deo(x) i koliko drugi deo(y) .\nPoslao: 16 Apr 2012 14:06\nHvala , upravo tako je neko rijesio, a mene je zanimalo barem jos jedno misljenje da to potvrdi.Ovo je jednacina s dvije nepoznate, a mi to u skoli jos uvijek nismo radili .Nastavnica ga je postavila ovako:\nPoslao: 16 Apr 2012 15:04\nPa to ti je Sherlock H. isto napisao u prethodnom postu :\ny=49-x a nastavnica je to zamenila u drugoj jednačini\nKorisnici trenutno na forumu: A.R.Chafee.Jr., ArmyBoss, bojank, celeron, Cirkon, Desert_Fox, Dorcolac, Drug pukovnik, dule10savic, Duško, francf, goxin, Klecaviks, konstruktor, Krusarac, liman, MarKhan, Mercury, Mixelotti, mnn2, moldway, mrmr, nenad81, ofbeyond, Oluj2.1, punto, Rakenica, RJ, saputnik plavetnila, Snorks, Sr.Stat., Toni, ucenik32, voja64, Webb


Polovni VW Sharan automobili Srbija - polovni automobili na MojAuto.rs\nAcura (9)Alfa Romeo (875)Audi (1728)BMW (1377)Cadillac (3)Chery (6)Chevrolet (209)Chrysler (156)Citroen (1682)Corvette (2)Dacia (217)Daewoo (447)Daihatsu (112)Dodge (29)Ferrari (1)Fiat (4039)Ford (2879)GAZ (1)GMC (2)HUMMER (3)Honda (274)Hyundai (573)Infiniti (4)Isuzu (13)Iveco (1)Jaguar (30)Jeep (174)Kia (360)Lada (665)Lancia (288)Land Rover (136)Lexus (18)Lincoln (2)Lotus (3)MG (18)MINI (63)Mahindra (4)Maserati (4)Mazda (522)Mercedes (1975)Mercury (1)Mitsubishi (394)Nissan (455)Oldsmobile (1)Oldtimer (8)Opel (5774)Ostalo (8)Peugeot (2675)Piaggio (1)Pinzgauer (19)Pontiac (11)Porsche (28)Renault (4114)Rolls_Royce (1)Rover (214)Saab (66)Seat (501)Smart (71)SsangYong (31)Subaru (61)Suzuki (371)Talbot (2)Tata (5)Tavria (10)Toyota (589)Trabant (13)UAZ (10)VW (5161)Vauxhall (10)Volvo (252)Wartburg (39)Yugo (1700)Zastava (862)Škoda (739)\tModel\nVW 181 (1)VW Amarok (3)VW Bora (93)VW Buba (71)VW Buggy (4)VW Caddy (73)VW Caravelle (7)VW Corrado (9)VW Eos (1)VW Fox (3)VW Golf 1 (163)VW Golf 2 (637)VW Golf 3 (432)VW Golf 4 (650)VW Golf 5 (163)VW Golf 6 (30)VW Golf 7 (2)VW Jetta (139)VW Lupo (53)VW Multivan (2)VW New Beetle (23)VW Passat (1276)VW Phaeton (6)VW Polo (546)VW Santana (1)VW Scirocco (16)VW Sharan (40)VW T2 (4)VW T3 (2)VW T4 (8)VW T5 (5)VW Tiguan (2)VW Touareg (37)VW Touran (29)VW Transporter (7)VW Vento (67)VW up! (1)\tVW serije\nGolf (2077)\tCena\nBeograd (7)Inđija (1)Jagodina (1)Kanjiža (1)Kruševac (2)Lazarevac (1)Niš (1)Novi Pazar (1)Novi Sad (5)Pančevo (1)Prijepolje (1)Ruma (1)Senta (1)Subotica (3)Valjevo (1)Vranje (1)Vrbas (1)Vršac (1)Zrenjanin (3)Čačak (2)Šabac (1)\tU okolini od:\nDizel (31)Benzin (4)Gas (TNG) benzin (3)\tPrikaži (40)\tAtributi\nSamo Zamena (14)\nBez Oštećenih (40)\nGas (TNG) benzin (3)\nNavigacija GPS (6)\nGrejači sedišta (10)\nHiFi muzika (15)\nAlfa Romeo (875)\nVW 181 (1)\nVW Bora (93)\nVW Buba (71)\nVW Buggy (4)\nVW Caddy (73)\nVW Caravelle (7)\nVW Corrado (9)\nVW Fox (3)\nVW Golf 1 (163)\nVW Golf 2 (637)\nVW Golf 3 (432)\nVW Golf 4 (650)\nVW Golf 5 (163)\nVW Golf 7 (2)\nVW Jetta (139)\nVW Lupo (53)\nVW Multivan (2)\nVW New Beetle (23)\nVW Passat (1276)\nVW Phaeton (6)\nVW Polo (546)\nVW Scirocco (16)\nVW Sharan (40)\nVW T4 (8)\nVW T5 (5)\nVW Touareg (37)\nVW Touran (29)\nVW Transporter (7)\nVW Vento (67)\nPolovni VW Sharan automobili Srbija - polovni automobili na MojAuto.rs\tOdabrali ste:\nAcuraAlfa RomeoAudiBMWCadillacCheryChevroletChryslerCitroenCorvetteDaciaDaewooDaihatsuDodgeFerrariFiatFordGAZGMCHUMMERHondaHyundaiInfinitiIsuzuIvecoJaguarJeepKiaLadaLanciaLand RoverLexusLincolnLotusMGMINIMahindraMaseratiMazdaMercedesMercuryMitsubishiNissanOldsmobileOldtimerOpelOstaloPeugeotPiaggioPinzgauerPontiacPorscheRenaultRolls_RoyceRoverSaabSeatSmartSsangYongSubaruSuzukiTalbotTataTavriaToyotaTrabantUAZVWVauxhallVolvoWartburgYugoZastavaŠkoda\tSharan\n181AmarokBoraBubaBuggyCaddyCaravelleCorradoEosFoxGolf 1Golf 2Golf 3Golf 4Golf 5Golf 6Golf 7JettaLupoMultivanNew BeetlePassatPhaetonPoloSantanaSciroccoSharanT2T3T4T5TiguanTouaregTouranTransporterVentoup!\t40 pronađenih Polovni VW Sharan auto oglasa\nVW Sharan 1.9 TDI * sa Klimom 5.399 €\n2002\t167.517 km\tSMS\tMotor: Dizel, 1896 ccm, 85.26kW (114KS), Euro 3\tMenjač: manuelni\tKlima: Da\tKaroserija: limuzina, 4/5, metalik plava\tLokacija: Kanjiža\tMože zamena\nVW Sharan 1.9 TDI 5.100 €\n2002\t188.000 km\tMotor: Dizel, 1896 ccm, 87kW (117KS), Euro 3\tKlima: Da\tKaroserija: limuzina, teget\tLokacija: Čačak\tMože zamena\nVW Sharan 1.9TDI 4.600 €\n2001\t181.000 km\tMotor: Dizel, 1900 ccm, 85kW (114KS)\tMenjač: manuelni\tKlima: Da\tKaroserija: karavan, 4/5, metalik zelena\tLokacija: Zrenjanin\tMože zamena\nVW Sharan 1,9 TDI 2.800 €\n1998\t186.000 km\tMotor: Dizel, 1896 ccm, 80kW (107KS)\tMenjač: manuelni\tKlima: Da\tKaroserija: minibus/van, 4/5, crvena\tLokacija: Vrbas\tMože zamena\nVW Sharan 1.9tdi 7sedista 4.800 €\n2001\t190.000 km\tMotor: Dizel, 1900 ccm, 85kW (114KS), Euro 3, Euro 3\tMenjač: manuelni\tKaroserija: minibus/van, 4/5, metalik srebrna\tLokacija: Subotica\tMože zamena\nVW Sharan 1.9 tdi 4.950 €\n2001\t223.000 km\tMotor: Dizel, 1896 ccm, 85.26kW (114KS), Euro 3\tMenjač: automatski\tKlima: Da\tKaroserija: limuzina, 4/5, metalik siva\tLokacija: Beograd\tMože zamena\nVW Sharan 1.9 TDI HITNO! 5.500 €\n5.950 €\t2002\t211.000 km\tMotor: Dizel, 1896 ccm, 85kW (114KS), Euro 3\tMenjač: manuelni\tKlima: Da\tKaroserija: minibus/van, 4/5, metalik siva\tLokacija: Valjevo\tMože zamena\nVW Sharan tdi 7.000 €\n7.200 €\t2003\t173.000 km\tMotor: Dizel, 1900 ccm, 96kW (129KS), Euro 3\tMenjač: manuelni\tKlima: Da\tKaroserija: minibus/van, 4/5, metalik svetlosiva\tLokacija: Kruševac\tMože zamena\nVW Sharan 1.9 TDI 5.450 €\n2001\t189.000 km\tMotor: Dizel, 85kW (114KS)\tMenjač: automatski\tKlima: Da\tKaroserija: limuzina, 4/5, metalik srebrna\tLokacija: Beograd\tMože zamena\nVW Sharan 1.9 tdi Family 4.500 €\n2001\t187.600 km\tMotor: Dizel, 1896 ccm, 85kW (114KS), Euro 3\tMenjač: manuelni\tKlima: Da\tKaroserija: minibus/van, 4/5, metalik crvena\tLokacija: Beograd\tMože zamena\nVW Sharan 1.9 TDI 4.400 €\n2002\t210.000 km\tMotor: Dizel, 1898 ccm, 85kW (114KS), Euro 3\tMenjač: manuelni\tKlima: Da\tKaroserija: limuzina, 4/5, metalik plava\tLokacija: Novi Sad\tMože zamena\nVW Sharan 1.9TDI 4.700 €\n2001\t183.000 km\tMotor: Dizel, 1896 ccm, 85kW (114KS), Euro 3\tMenjač: manuelni\tKlima: Da\tKaroserija: minibus/van, 4/5, metalik crvena\tLokacija: Niš\tMože zamena\nVW Sharan 5.250 €\n2001\t189.000 km\tMotor: Dizel, 85kW (114KS)\tKaroserija: limuzina\tLokacija: Beograd\tMože zamena\nVW Sharan 18T 4.100 €\n2000\t236.000 km\tMotor: Benzin, 1800 ccm, 110kW (148KS), Euro 4\tMenjač: manuelni\tKlima: Da\tKaroserija: karavan, 4/5, metalik siva\tLokacija: Pančevo\tMože zamena\nVW Sharan tdi 3.700 €\n1998\t279.000 km\tMotor: Dizel, 1900 ccm, 80.85kW (108KS), Euro 2\tMenjač: manuelni\tKlima: Da\tKaroserija: limuzina, 4/5, metalik plava\tLokacija: Beograd\tMože zamena\nVW Sharan 19 TDI freestyle 8.500 €\n2001\t212.700 km\tMotor: Dizel, 1896 ccm, 85kW (114KS), Euro 3\tMenjač: manuelni\tKlima: Da\tKaroserija: minibus/van, 4/5, metalik teget\tLokacija: Subotica\tMože zamena\nVW Sharan 20 €\n1997\t111.111.111 km\tMotor: Benzin, 85kW (114KS)\tKaroserija: minibus/van\tLokacija: Novi Sad\tMože zamena\nVW Sharan TDI 4.000 €\n2001\t171.250 km\tMotor: Dizel, 1898 ccm, 96kW (129KS), Euro 3\tMenjač: manuelni\tKlima: Da\tKaroserija: limuzina, 4/5, bela\tLokacija: Novi Pazar\tMože zamena\nVW Golf 4 TDI High Line EUR 4.300 Renault Koleos 2.0 dci 4 X 4 EUR 10.200 BMW 318 EUR 3.500 Alfa Romeo Brera 2.4 jtd EUR 10.990 BMW 320 e 46 320 D EUR 4.250 VW Golf 4 1.9 TDI 116 KS EUR 4.300 Peugeot 308 VLASNIK EUR 6.300 VW Passat 1.9 TDI BlueMotion EUR 9.499 Audi A6 EUR 4.200 VW Polo 1.9 D EUR 1.750 VW Passat 2.0tdi EUR 1.500 Renault Laguna 1.9cdi dinamik EUR 2.500 Sve Marke


IVKOVIĆ: Moramo da budemo jači od problema - Telegraf.rs\n03/09/12 | 09:41\nIVKOVIĆ: Moramo da budemo jači od problema\nKao najveći problem, srpski selektor ističe oscilacije u igri i nestabilnost, ali kaže da ekipa mora to da savlada i pobeđuje do kraja kvalifikacija\nSelektor košarkaške reprezentacije Srbije, Dušan Ivković, posle poraza od Crne Gore (72:62), rekao je da je Crna Gora još jednom dokazala da je najveće i najprijatnije iznenađenje u kvalifikacijama za Evrobasket u Sloveniji.\n- Čestitam igračima i stručnom štabu, na čelu sa selektorom Pavićevićem. Što se utakmice tiče, počeli smo veoma dobro, što je u velikoj meri bilo zbog pritiska koji je domaćin osećao zbog igranja pred svojom publikom. U nastavku meča izgubili smo kontrolu, dosta grešili, imali čak 19 izgubljenih i samo četiri osvojene lopte. Imali smo nešto bolji procenat šuta, ali to nam nije pomoglo pored sjajnog ofanzivnog skoka Crne Gore.\nKao i posle poraza u "Areni", Ivković smatra da je potrebno izvući pouke iz meča u "Morači".\n- Moramo da budemo spremni za naredne utakmice, od kojih dve igramo u Srbiji i jednu u Talinu protiv Estonije. Naš najveći problem su oscilacije i nestabilnost u igri. Povrede nas muče od samog starta, kada smo ostali bez Lučića, a Krstić i Erceg, iako nedovoljno oporavljeni, pokušavaju da pruže pun doprinos. Moramo da budemo jači od svih problema i pobedama u preostalim utakmicama stignemo do zacrtanog cilja - ocenio je Ivković.


Početak školovanja 5. klase polaznika Visokih studija bezbednosti i odbrane – Balkanekspresrb.rs\nČestitajući početak školovanja novoj generaciji polaznika najvišeg nivoa usavršavanja u našem vojnoobrazovnom sistemu, v.d. pomoćnika ministra odbrane za ljudske resurse Miloš Janković istakao je da program studija i struktura odabranih polaznika najbolje govore o važnosti obrazovanja, sagledavanja različitih pristupa i izazova sa kojima se suočavamo u oblasti bezbednosti na globalnom nivou\nSVEČANOST povodom početka usavršavanja polaznika 5. klase Visokih studija bezbednosti i odbrane održana je danas u amfiteatru Centra za simulacije i učenje na daljinu Vojne akademije. Svečanosti su prisustvovali načelnik Generalšaba Vojske Srbije general Ljubiša Diković sa članovima kolegijuma, predstavnici Ministarstva odbrane, Univerziteta odbrane, načelnikVisokih studija bezbednosti i odbranepukovnik Zoran Lučić, profesori i predavači, kao i polaznici Škole nacionalne odbrane.\nČestitajući početak školovanja novoj generaciji polaznika najvišeg nivoa usavršavanja u našem vojnoobrazovnom sistemu, v.d. pomoćnika ministra odbrane za ljudske resurse Miloš Janković istakao je da program studija i struktura odabranih polaznika najbolje govore o važnosti obrazovanja, sagledavanja različitih pristupa i izazova sa kojima se suočavamo u oblasti bezbednosti na globalnom nivou.\n– Bićete privilegovani korisnici usluga i kapaciteta koje vam pružaju Ministarstvo odbrane i Vojska Srbije, druga ministarstva i agencije Vlade Republike Srbije, izabrani profesori naših fakulteta, kao i naši uvaženi strani partneri. Imaćete aktivnu i konstruktivnu ulogu, daleko širu od one koju ste imali na svojim radnim mestima, jer ulazite u krug ljudi koji će u narednoj deceniji politički ili profesionalno biti odgovorni za sve što se dešava u sistemu bezbednosti – poručio je polaznicima pomoćnik ministra odbrane Janković.\nNačelnik Škole nacionalne odbrane pukovnik dr Miroslav Talijan iskazao je, tom prilikom, uverenje da će nastavno osoblje i 15 polaznika 5. klase tih prestižnih studija, među kojima su i tri pripadnika stranih armija, zadržati nivo odličnih postignuća.\nVisoke studije bezbednosti i odbrane organizacijska su celina u Školi nacionalne odbrane u kojoj se jednom godišnje realizuje najviši nivo usavršavanja oficira i državnih službenika Ministarstva odbrane. Polaznici Visokih studija bezbednosti i odbrane su visoki funkcioneri drugih ministarstava i agencija Vlade Republike Srbije, Narodne skupštine Republike Srbije i drugih država iz regiona. Osnovni cilj Visokih studija bezbednosti i odbrane je obrazovanje i priprema polaznika iz Republike Srbije i zemalja regiona za preuzimanje visokih dužnosti u sistemu nacionalne bezbednosti.♦\nDraganu Velikiću dodeljena je NIN-ova nagrada za roman “Islednik”


DEČAK (12) SPALIO ČOVEKA: Socijalni radnici krivi za smrt beskućnika!\nNađeni krivci posle ubistva\nDEČAK (12) SPALIO ČOVEKA: Socijalni radnici krivi za smrt beskućnika?\nNikola Adamovic\t 17.12.2016. 00:55h 00:00h\nZajednička komisija konstatovala je da je u radu stručnjaka Centra za socijalni rad bilo propusta u organizovanju zaštite dečaka, te da im nije obezbeđen adekvatan tretman i blagovremeno izdvajanje iz porodice\nNOVI SAD - Da je Centar za socijalni rad, koji je napravio propust, na vreme maloletnike sklonio iz njihovih porodica i s ulice i uputio ih u hraniteljske porodice ili ustanove, možda ne bi došlo od ove strašne tragedije - kažu u Pokrajinskom sekretarijatu za socijalnu politiku, demografiju i ravnopravnost polova.Povodom tragičnog događaja u kojem je u noći između ponedeljka i utorka stradao beskućnik Dragutin Todorčević (64) iz Futoga od ruke dečaka starog 12 godina, inspektori Pokrajinskog sekretarijata za socijalnu politiku, demografiju i ravnopravnost polova obavili su vanredni inspekcijski i vanredni nadzor nad stručnim radom Centra za socijalni rad Novi Sad i Doma za decu i omladinu „SOS Dečje selo dr Milorad Pavlović“ Sremska Kamenica.\n- Zajednička komisija konstatovala je da je u radu stručnjaka Centra za socijalni rad bilo propusta u organizovanju zaštite dečaka, te da im nije obezbeđen adekvatan tretman i blagovremeno izdvajanje iz porodice - kaže Andreja Stajšić.Kako dalje kaže, nadzorom nad stručnim radom i pregledom dosijea korisnika komisija je konstatovala da je u radu stručnjaka Centra za socijalni rad u Novom Sadu u organizovanju zaštite jednog maloletnika bilo propusta, te da nije obezbeđen adekvatan tretman i blagovremeno izdvajanje iz porodice. Stručni rad stručnjaka Centra za socijalni rad u organizovanju zaštite trećeg maloletnika imao je objektivne teškoće u sprovođenju postupaka vezanih za zaštitu deteta, i iako je bilo planirano izdvajanje iz porodice, ono nije obavljeno - kaže naš sagovornik.\nPorodica na okupuDANAS SAHRANANastradalog Dragutina Todorčevića (64) sahraniće porodica, iako je prvo bilo saopšteno da neće. Njega će njegova mnogobrojna familija pokopati danas u 14.15 na Gradskom groblju u Novom Sadu.


Nakit za operske dive - Bizlife.rs\nNakit za operske dive\n08:44 Beograd, 20.02.2012.\nMaja Janušić ima firmu „Perlomanija“ i stvara jedinstveni nakit od češkog kristala, bisera i sitnih perli. Peva u Horu Narodnog pozorišta u Beogradu i solista je u „Beogradskim madrigalistima“, prevodi operska libreta i tekstove sa nemačkog i italijanskog jezika\nMaja Janušić, 45-godišnja svestrano angažovana i ambiciozna žena, jedna je od impozantnog broja žena kod nas koja svoje talente neguje paralelno. Školovala se u Srednjoj muzičkoj školi u Beogradu, da bi pred izazovom – da li se opredeliti za studije na Muzičkoj akademiji ili Filološkom fakultetu – odabrala ovu drugu soluciju, jer je već vrlo dobro govorila engleski, italijanski i nemački jezik. Na isti način bila je u nedoumici i kada je, kao tinejdžerka, trebalo da se odrekne rukometa i karijere u ovom sportu da bi svirala klavir.\n– Ceo moj život teče u neprestanom suočavanju i u iskušenjima koji put odabrati, što i jeste sudbina svih multidarovitih ljudi. Biti darovit je rajska sreća. Međutim, biti višestruko darovit, osim sreće donosi i nevolje, unutrašnji nemir i dilemu šta odabrati kao profesiju, čemu se posvetiti maksimalno a šta negovati marginalno – ističe za Ekonometar Maja, koja je član Hora Narodnog pozorišta u Beogradu, solista u „Beogradskim madrigalistima“, prevodilac sa nemačkog i italijanskog, ali i autor unikatnog nakita od češkog kristala čiju lepotu odlikuje prefinjenost, otmenost i jednostavnost.\n– Smisao za estetiku i slikanje, za primenjenu umetnost, usavršavala sam učeći kod dobrih i iskusnih majstora. Umesto da slikam, opredelila sam se za strpljivo nizanje iglom i koncem, perli, sedefa i poludragog kamenja, objašnjava naša sagovornica, sa žarom posvećenika ovom delikatnom poslu.\nKolekcije unikatnog nakita, otmenog i luksuznog, proizvod su izuzetne kreativnosti, ali i velikog strpljenja da se u nizanju sićušnih perli potroše dugi časovi sedenja.\n– Meni je za ovako minuciozan ručni rad inspiracija pozorišna scena, njen sjaj, boje, blještavost toaleta, ukrasi. Ponekad uhvatim sebe kako posmatram nakit na operskim divama, ili na glumicama, koji nije adekvatan njihovim toaletama. Kao da nedostaje onaj nakit koji estetski odgovara njihovoj garderobi. To me je podstaklo da 2008. godine počnem, strpljivo i uporno, da stvaram kristalni nakit, i to od materijala koji je priznat u svetu kao vrhunski i najkvalitetniji. To su, nesporno, upravo češki kristali, rečni i veštački biseri, poludrago kamenje i sedef. Sav taj materijal stiže poštom iz Amerike na moju adresu. Da bih ručnom radu dala oficijelni karakter, registrovala sam svoju malu firmu „Perlomanija“. Međutim, nemojte misliti da je dovoljno imati materijal, iglu i konac! Mnogo meseci sam provela učeći posredstvom interneta ili čitajući u knjigama o ovom izazovnom radu. Sve što preduzimam i stvaram nastojim da bude savršeno, što je karakteristično za moju prirodu.\nOdakle crpite energiju, strpljenje, upornost i, konačno, ljubav za toliko različitih stvaralaštava, potpuno oslonjenih na umetnički dar ili savršeno znanje?\n– Verujem da sam sve čime se danas bavim svestrano sticala u svojoj porodici. Majka Danica je vezla, štrikala, heklala, šila, radila goblene. Otac Pantelejmon bio je pravi majstor za pravljenje komada nameštaja. Čak je i našu kuću na Korčuli, iako je po profesiji bio tehničar, sam izgradio. Dete koje sve to gleda, okruženo ljudima koji neprestano rade, počne i samo da radi. Tako sam ja, sa samo šest godina, počela da vezem goblene, čak i da šijem, ali su mi to roditelji branili strahujući da ću zapostaviti školu, seća se Maja svojih početaka.\nMnogi će se, kao i mi, fascinirati još jednom aktivnošću Maje Janušić. Ona je, zapravo, prevodilac i u sopstvenoj operskoj kući!\n– Prevodim operska libreta i tekstove arija sa nemačkog i italijanskog jezika. Autorka sam prevoda „Figarova ženidba“, „Adrijana Lakuvrer“, „Plašt“ i drugih. Muzičko znanje mi, prirodno, olakšava rad na prevodima.\nNaša sagovornica ističe da joj svi talenti kojima je obdarena obezbeđuju unutrašnji mir, uspostavljaju duhovni balans, da je oplemenjuju i od života čine harmoniju. U svemu što radi nastoji da dosegne savršenstvo i maksimalno znanje.\nZato Maja Janušić ističe da čovek mora da nađe snagu i volju, da bude strpljiv i istrajan u svakoj aktivnosti. Mora da uči i usavršava se. To govori iz sopstvenog iskustva, jer je i sama mnogo učila i težila perfekciji. Tada je i uspeh neizbežan.\nZa klavirom u šestoj godini\nNije baš uobičajeno da dete od šest godina uči klavir, pevanje i teoriju muzike u Srednjoj muzičkoj školi, koju je završila sa zapaženim uspehom. Iako školovanje nije nastavila na Muzičkoj akademiji, već je odabrala studije na Filološkom fakultetu, muziku nije marginalizovala, jer ima i dar za pevanje:\n– Zahvaljujući talentu, ali i školovanju u Srednjoj muzičkoj školi, primljena sam 1994. godine za člana Hora Narodnog pozorišta u Beogradu, gde i danas sa velikim zadovoljstvom radim. To, naravno, podrazumeva višečasovne probe, ali i operske predstave. Kao solista pevam, takođe u „Beogradskim madrigalistima“ – kaže Maja.


Predsednik Vučić: “Narode, uspeli smo!” Prosečna plata u martu bila je 555 evra (VIDEO) – UDARNA VEST . rs\nPredsednik Vučić: “Narode, uspeli smo!” Prosečna plata u martu bila je 555 evra (VIDEO)\nponedeljak, 24. maja, 2021 2 min read UdarnaVest .rs\nPredsednik Srbije, Aleksandar Vučić obratio se građanima Srbije putem svog instagrama govoreći o prosečnoj plati i uspehu koji je postignut.\nPoručio je građanima da je Srbija doživela ogroman napredak, a da su pre svega građani zaslužni za to.\n– Dragi građani, poštovani narode,\nImam dobru vest. Za sve ljude u Srbiji, prosečna plata u martu iznosila je tačno 555 evra. To je ono što smo čekali. Znali smo da je mart taj referentni mesec. Prema preliminarnim podacima, 555 evra u poređenju sa 330 od kad sam postao predsednik Vlade je ogroman napredak Srbije, i za to ste zaslužni vi.\n– A pre svega ste zaslužni za to što Srbija nije zemlja gubitnika već zemlja pobednika, koja može u svemu da se takmiči i da pobeđuje one koji su, ne decenijama, već vekovima bili ispred nas. Moramo da radimo, da se trudimo i da se borimo da bismo pre kraja godine podigli plate na više od 600 evra i uveren sam da zajedno i ujedinjeni to možemo da napravimo. Čestitam vam, živela Srbija! – poručio je predsednik Srbije, Aleksandar Vučić.\nUDARNA VEST.rs (Objektiv/Instagram buducnostav)\naleksandarvucic, Prosecnaplata, srbija\nUHAPŠEN LAŽNI HIRURG IZ BATAJNICE I NJEGOVA MAJKA CVEĆARKA: Sumnjiči se da je osakatio na desetine ljudi lažno se predstavljajući!\nŠA MI JE UBACIO OSU U GAĆE! Sandra Rešić napravila pometnju izjavom, sve je prisnija sa reperom! (VIDEO)


IZJAVA ZA HAARETZ\nAutor Sam Sokol navodi da je godine 2019. Vlada entiteta Republike Srpske pozvala Greifa da predvodi komisiju koja je sastavila izvještaj o masovnom ubistvu 8.000 Bošnjaka od snaga bosanskih Srba u Srebrenici u julu 1995. Godine\nIZJAVA ZA HAARETZ Gideon Greif priznao grešku: U Srebrenici ubijeno 8.000 Bošnjaka\nIzraelski historičar i predsjednik komisije Vlade RS koja je sačinila kontroverzni izvještaj o stradanjima u Srebrenici, Gideon Greif je izjavio za Haaretz da planira da objavi “pojašnjenje” tog izvještaja, no njegovi kritičari smatraju da on samo pokušava da spasi svoju narušenu reputaciju.\nI mi to ne iskrivljujemo; mi to prihvatamo\nOn navodi intervju Greifa iz prošle godine u kojem je rekao da broj žrtava “ne prelazi 3.714” dok su u izvještaju citirane procjene da je broj umrlih blizu 3.900. Međutim, Greif sada naziva to greškom, piše Sokol.\nNikakva prevara ili smicalica\n19.01.2022 u 14:45\n11.01.2022 u 15:27\nSrebrenica Genocid Gideon Greif\nStravična nesreća u Milićima: Mladić poginuo na licu mjesta


Poljska dobija američke sisteme „Patriot“ - Dnevni list Danas\nPočetna » Svet » Poljska dobija američke sisteme „Patriot“\n0Piše: Danas Online 06. jula 2017. 10.52\nFoto: www.wikipedia.org/ Darkone\nMinistarstvo za nacionalnu odbranu Poljske i Ministarstvo odbrane SAD potpisali su sporazum o isporuci Varšavi PVO sistema „Patriot“. Dokument je potpisan u četvrtak u Varšavi tokom posete predsednika Sjedinjenih Američkih Država Donalda Trampa Poljskoj, prenosi Sputnjik.\nInače, kako prenosi FoNet, američki predsednik Donald Tramp sastao se danas sa šefom poljske države Andžejom Dudom u Varšavi, gde će, kako se očekuje, zatražiti od evropskih saveznika da budu jedinstveni u borbi protiv ekstremista i „zajedničkih neprijatelja“ koji „sa juga i istoka“ ugrožavaju slobodu i bezbednost.\nTramp će u Poljskoj provesti 16 sati, pre nego što otputuje u Nemačku, gde će učestvovati na samitu 20 najrazvijenijih zemalja sveta, javlja AP.


Voda ispravna za piće | VAmedia - info portal\n12/06/2020 12/06/2020 Нема коментара на Voda ispravna za piće\nZbog velike elementarne nepogode koja je pogodila naš kraj u poslednjih 48 sati, došlo je do zamućenosti osnovnog izvorišta za vodosnabdevanje sa vrela Paklje, tako da se sada sirova voda zahvata većim delom sa reke Gradac.\nTaj postupak je uobičajen za ovakve situacije. Postrojenje je projektovano za preradu, a osoblje obučeno da upravlja ovim rizikom. Svi fizičko-hemijski i mikrobiološki parametri vode u distributivnoj mreži su u potpunosti u skladu sa Pravilnikom o higijenskoj ispravnosti vode za piće. Radi što bezbednijeg proizvoda sadržaj hlora je nešto veći od uobičajenog, a kontrola uzorka na mreži i postrojenju je udvostručena. Uprkos velikoj zamućenosti sirove vode, koja je znatno veća nego u vreme velikih poplava 2014. godine, vodu koju koristimo za piće je ispravna!\nPoslednja redovna analiza eksterne kontrole Zavoda za javno zdravlje Valjevo izvršena je prema planu uzorkovanja 10.06.2020. godine, a danas 12.06.2020. godine takođe se vrši eksterna kontrola od strane Zavoda za javno zdravlje Valjevo prema odluci Direktora JKP “Vodovod Valjevo” i HACCP tima JKP “Vodovod Valjevo”.\nJKP “Vodovod Valjevo\nmr Dragan Grujičić


Refraktivna hirurgija – Očna bolnica MC klinika Vidar Latinović\nRefraktivna hirurgija – Očna bolnica MC klinika Vidar Latinović\nRelativno nova, a po broju hirurških intervencija danas je u svetu vodeća refraktivna hirurgija. To je zajednički naziv za hirurške i laserske procedure kojima se ispravljaju greške vida kod kratkovidosti, dalekovidosti i astigmatizma. U osnovi, to su operacije koje pacijente oslobađaju od nošenja naočara ili kontaktnih sočiva.\nMC Klinika Vidar Latinović Novi Sad, je mesto gde možete obaviti lasersko skidanje dioptrije odnosno ukloniti dioptrijsku grešku vida. Termine pregleda zakažite na kontakt telefon:\nPostoje dve mogućnosti refraktivne hirurgije – operacije na rožnjači ili na prirodnom sočivu:\nOperacije na rožnjači prednjem prozirnom delu oka, skorašnjeg su datuma. Naime, „lasersko skidanje dioptrije“ je modulirano uklanjanje mikronskih slojeva tkiva sa površine (PRK) ili iz dubine strome rožnjače(LASIK), čime se umanjuje ili potpuno uklanja dioptrijska greška oka – kratkovidost , dalekovidost i astigmatizam. To je nova, brza i efikasna laser metoda sa određenim ograničenjima: visine dioptrije, starosti pacijenta, stanja oka ili udruženih očnih bolesti.\nOperacije na prirodnom sočivu – sa ili bez katarakte (CLE). To je stari princip osavremenjen tehnološkim inovacijama u naprednu hirurgiju katarakte sa ugradnjom veštačkog sočiva. Ta metoda, nazvana ultrazvučna fakoemulzifikacija, u svetu je potpuno prevladala kao efikasna i bezbedna.\nSa tehnikom operacije usavršila su se i veštačka ugradna sočiva u kvaltetu i dizajnu, omogućavajući dobar vid na daljinu, srednju udaljenost i blizinu. Operacija na prozirnom sočivu sa ugradnjom refraktivnog veštačkog sočiva indikovana je i kod maladih dalekovidih ljudi tj. hipermetropa pa čak i kod dece kod kojih je dioptrija nepromenljiva za razliku od kratkovidosti.\nUkoliko imamo kataraktu moguća je refraktivna hirurgija katarakte sa multifokalnim intraokularnim sočivom, što omogućava slobodu kretanja i rada bez naočara. To je veliki doprinos kvalitetu života kod mlađih i još radno aktivnih pacijenata.\nUkoliko se odlučimo za REFRAKTIVNU HIRURGIJU dioptrijske greške ili katarakte, potrebni su detaljan pregled svih struktura oka kao i merenja za određivanje dioptrije veštačkog sočiva a često i simulacija multifokalnog vida sa kontaktnim sočivom.


Predavanje „Prava na privatnost i zaštitu podataka u informatičkom dobu” | Zunic Law Firm\nAK Žunić predavač na temu „Prava na privatnost i zaštitu podataka u Informatičkom dobu”\nU periodu od 1. do 8. avgusta 2018. godine, u organizaciji Evropskog udruženja studenata prava (ELSA), u Novom Sadu je po prvi put održana letnja škola na temu Zaštite ljudskih prava (ELSA Summer Law School 2018 Novi Sad – Human Rights Protection), u prostorijama Rektorata Univerziteta u Novom Sadu. Centralna tema letnje škole bila je zaštita ljudskih prava u domaćim i međunarodnim pravnim sistemima, sa fokusom na Evropsku konvenciju o ljudskim pravima.\nČetvrtog dana održavanja letnje škole, advokat Tijana Žunić Marić je na poziv Evropskog udruženja studenata prava održala predavanje na temu „Zaštita privatnosti i čuvanje podataka u Informatičkom dobu” (Data Privacy and Protection in Digital Age). Preko šezdeset studenata prava i mladih pravnika kako iz Evrope, tako i iz čitavog sveta, je aktivno učestvovalo u ovom predavanju diskutujući na temu slučaja Cambridge Analytica i ostalih događaja koji su obeležili nekoliko prethodnih godina po pitanju privatnosti i zaštite podataka na svetskom nivou. Naročita pažnja je posvećena analizi pojedinih rešenja u Opštoj uredbi za zaštiti podataka o ličnosti (GDPR), koja je stupila na snagu 25. maja 2018. godine u EU.\nStudenti su pokazali visok stepen svesti o važnosti zaštite i čuvanja podataka i izrazili veliko interesovanje za temu, što predstavlja posebno zadovoljstvo članovima tima AK Žunić. Advokatska kancelarija Žunić pridaje veliku pažnju i podstiče formalno i neformalno obrazovanje i edukacije svojih zaposlenih i saradnika. Takođe, čvrsto verujemo u nesebično deljenje znanja i prenošenje iskustva mlađim generacijama pravnika i studentima, pa je članovima našeg tima uvek zadovoljstvo da doprinesu svojim učešćem ovakvim i sličnim događajima.\nStudentima i mladim pravnicima koji su učestvovali na ELSA Summer Law School 2018 Novi Sad – Human Rights Protection želimo da se zahvalimo na odličnom odzivu i sjajnoj interakciji, kao i da im poželimo puno sreće u nastavku školovanja i uspešnog rada.\nAdvokatska kancelarija Žunić postala član Kanadsko-srpskog poslovnog udr... Predbračni ugovor – čist račun duga ljubav


ODRŽAN SEMINAR "PRODAJNA PREZENTACIJA KLJUČNIM B2B KUPCIMA"\nU organizaciji Udruženja trgovine i Centra za poslovno obrazovanje i unapređenje kvaliteta Komore Beograda održan je jednodnevni seminar 6. novembra 2013. godine na temu: "PRODAJNA PREZENTACIJA KLJUČNIM B2B KUPCIMA".\nSeminaru su prisustvovali predstavnici sledećih kompanija: EUROQUALITY GROUP, GM KONSALTING, BLUMEN GROUP DOO, CYCLE DOO i drugi. Prisutne učesnike seminara pozdravila je Sandra Milenković, rukovodilac Sektora za poslovno obrazovanje.\nSvoja iskustva i znanja sa polaznicima su podelili konsultanti CMC, Miodrag Kostić i mr Marko Burazor. Kao treneri prodajnih i poslovnih veština rade sa najvećim svetskim multinacionalnim kompanijama koje svoje aktivnosti sprovode u svim delovima sveta. Samo neki od njihovih klijenata su: NIS, HYPO banka, Microsoft, Deutche Telekom, Hyundai, Knjaz Miloš, Vip Mobile, Nlb Banka, Holcim, Hotel Splendid, Yura corporation, Delta DMD, PTP DIS, Century 21 i mnogi drugi.\nCilj seminara bio je unapređenje prodajnih i prezentacionih veština sa ciljem postizanja boljih prodajnih rezultata i uspešnog pozicioniranja na tržištu. Seminar je bio namenjen izvršnom menadžmentu, zaposlenima u sektoru trgovine, komercijale, prodaje, direktorima/vlasnicima firmi, tim liderima, kao i svima koji su želeli da unaprede svoje veštine i upoznaju se sa važnim principima prezentacije ključne prodaje.\nNakon predavanja, interaktivnih radionica i konstruktivne diskusije predstavnicima privrede uručena su uverenja o pohađanju seminara i knjiga "Neverbalna komunikacija na delu", autora mr Marka Burazora.


Premijera nastavka bestselera Pedeset nijansi - Mračnije u bioskopu Cineplexx! | Delta City\nPremijera nastavka bestselera Pedeset nijansi - Mračnije u bioskopu Cineplexx!\nZaboravite na prošlost i prepustite se nečem, za nijansu mračnijem. Premijera drugog nastavka bestselera „Pedeset nijansi – Mračnije“ biće održana u sredu, 8. februara u bioskopima Cineplexx, sa početkom u 19:30 časova. Karte u prodaji!\nDžejmi Dornan i Dakota Džonson se vraćaju kao Kristijan Grej i Anastazija Stil u filmu „Pedeset nijansi – Mračnije“, drugom nastavku svetskog bestselera i fenomena „Pedeset nijansi“. Kad povređeni Kristijan Grej pokuša da namami opreznu Anu Stil ponovo u svoj život, ona će zahtevati novi dogovor pre nego što mu pruži drugu šansu. Dok njih dvoje pokušavaju da izgrade poverenje i stabilnost, mračne figure iz Kristijanove prošlosti počinju da kruže oko ovog para, odlučne u tome da unište njihove planove za zajedničku budućnost.\nKarte za premijeru filma „Pedeset nijansi - Mračnije“ su već u prodaji, sve informacije možete naći na sajtu www.cineplexx.rs.\nTrejler za film možete pogledati na sledećem linku: https://youtu.be/bTzgZoBzPJg.


PSG i Građanski blok 381 traže odgovor na pitanje ko je ubio Olivera Ivanovića - Politika - Dnevni list Danas\nPočetna » Politika » PSG i Građanski blok 381 traže odgovor na pitanje ko je ubio Olivera Ivanovića\nPSG i Građanski blok 381 traže odgovor na pitanje ko je ubio Olivera Ivanovića\nPredstavnici Pokreta slobodnih gradjana (PSG) i Gradjanskog bloka 381 upitali su ponovo danas predsednika Srbije Aleksandra Vučića ko je ubio lidera Građanske inicijative SDP Olivera Ivanovića.\n3Piše: Beta 11. januara 2019. 18.59 Izmenjeno: 19.00\nZastupnik PSG Rade Veljanovski rekao je na skupu ispred predsedništva da se naredne nedelje navršava godina od ubistva Ivanovića i da to pitanje prati „vrlo osnovani utisak da vlast zna ko je to uradio i ko je bio nalogodavac ali da ne želi to da saopšti jer verovatno nema čiste ruke u svemu tome“.\n„Mi već sedam meseci dolazimo pred predsedništvo Srbije i postavljamo pitanje ko je ubio Olivera Ivanovića, ali to pitanje ne postavljamo samo mi iz PSG i Gradjanskog bloka 381 već ga postavljaju gradjani Srbije, naša ali i medjunarodna javnost. Na to pitanje do danas nismo dobili odgovor i sumnjam da ćemo ga uskoro dobiti“, kazao je Veljanovski.\nOn je ocenio da je Srbija danas „zemlja neslobode i straha“ u kojoj „vlast nije spremna da prihvati slobodno i drugačije mišljenje“.\n„Vlast je spremna da poništi slobodno i kritičko mišljenje, pa čak i da poništi ljude koji drugačije mislmo. Živimo u šizofrenoj situaciji gde uprkos sumornoj neslobodi naša vlast insistira na spektaklima, na osvetljenju koje traje tri meseca, na tome da predsednik države u ovu zgradu unosi badnjak zanemarujući činjenicu da smo mi multietnička, multikonfesionalna zemlja u kojoj je po Ustavu crkva odvojena od države i gde se prema tome, verski rituali ne mogu obavljati u institucijama sistema“, kazao je Veljanovski.\nOn je upitao da li je Srbima koji žive na Kosovu bolje zbog toga što kako je rekao, „i oni moraju da prihvate jednoumnu politiku i što im nije dozvoljeno da misle svojom glavom i na svoj način, što je sa Oliverom Ivanovićem apsolutno dokazano“.\n„Da li je njima bolje što moraju da slušaju naloge iz Beograda ili bi bilo bolje da i oni budu slobodni gradjani i da se sami izbore za svoju sudbinu uz pomoć onih koji su dužni da im pomognu“, upitao je zastupnik PSG.\nVeljanovski je dodao da će PSG i Gradjanski blok 381 nastaviti da se bore za promenu vlasti i smenu Aleksandra Vučića,\n„Nastavićemo da se borimo da imamo zemlju u kojoj će se na drugačiji način vladati i u kojoj će ljudi biti svtarno slobodni i u kojoj će moći slobodno da kažu ono što misle a da ih niko ne ugrožava znog toga kao što se dogodilo sa Oliverom Ivanovićem“, rekao je Veljanovski.\nPredstavnici PSG i Gradjanskog bloka okupljeni ispred predsedništva nosili su transparent sa natpisom „Ko je ubio Olivera Ivanovića“ kao i manje parole sa pitanjima „Zašto ljudi nisu bezbedni“, „Ko crta mete na čelima političkih protivnika“, „Ko daje tabolidima informacije iz istraga“.\nLider Gradjanske inicijative SDP Oliver Ivanović ubijen je 16. januara 2018. godine, sa više hitaca u ledja, dok je ulazio u stranačke prostorije u severnom delu Kosovske Mitrovice.\ngrađanski blok 381, psgBeograd\nAleksandar Olenik: Sergej Trifunović je moj mogući protivkandidat\n11. januara 2019. u 21.41\n12. januara 2019. u 10.10\nE Djole moj jadan si ,a sto bi albanci ubili Olivera kad je on postojao kao senka za albance,,posle juna 1999.g.nikome na Kosovu nije mutio vodu,probudi se jednom posle 20 godina Kosovo je samostalna drzava,i sto bi dozvolila jednoj stranoj drzavi da se umesa u unutrasnje poslove.Probudi se …\n12. januara 2019. u 22.06\nПа зашто су га онда држали утамниченог три године ако нису осећалу било какву опасност од њега!? За тебе, Вики, можда и има наде да се пробудиш, а Оливеру су, на жалост његових Милене и Богдана, албански душмани заувек затворили очи…


Predstava "Raj na Zemlji" u mitrovačkom pozorištu - Ozon Media\nPredstava „Raj na Zemlji“ u mitrovačkom pozorištu\nOd strane Ozon 25.01.2020.\nOd strane Ozon 25.01.2020. 0 komentar\nSremska Mitrovica – U petak, 14. februara sa početkom u 20:00 časova na Velikoj sceni Pozorišta „Dobrica Milutinović“ u Sremskoj Mitrovici biće odigrana predstava pod nazivom „Raj na Zemlji“.\nUrnebesna komedija, koja je za kratko vreme osvojila simpatije publike i postala hit na beogradskom repertoaru.\nDuo komedija „Raj na Zemlji“ u kojoj uloge tumače Anja Mit i Stefan Buzurovic je priča o susretu dva potpuno različita života, kako socijalnog tako i profesionalnog. Eva Miler dolazi u Beograd iz malog mesta sa kupljenom kartom u jednom pravcu u nadi da napravi svoj Raj na Zemlji i postane pevačica… Po preporuci kuca na vrata estradnog menadžera Adama Koena i od tog susreta ništa neće biti kao pre…Priča preplavljena urnebesno duhovitim ali i emotivnim scenama dočaraće publici kako izgleda trnovit put do Zvezda prožet ljubavnom pričom… Da li će se priča o Adamu i Evi ponoviti ili Raj na Zemlji izgleda drugačije?\nAnja Mit – Svoju prvu ulogu Anči kojom se predstavila publici imala u seriji „Komšije“. Potom smo je gledali u serijama „Istine i laži“, Senke nad Blakanom“ i „Daleko je Holivud“. Anja se oprobala i u ulozi voditelja emisije Auto moto show na TV PRVA i 02… Pozorišna publika gleda je u predstavama „Majstori majstori“ u režiji Milana Karadzica na večernjoj sceni pozorišta Boško Buha, mjuziklima „Mister Dolar“ i „Cigani lete u nebo“ u pozorištu na Terazijama u režiji Vlade Lazića…\nStefan Buzurović – Trenutno mu je najpopularnija uloga Pavla u seriji ISTINE I LAŽI koja je oborila sve rekorde gledanosti… Znamo ga i kao glumca i voditelja nekoliko TV i radio emisija od kojih su aktuelne TV ČORBA NA O2TV i Auto Moto show na TV PRVA i 02. Imamo priliku da ga vidimo u mnogim predstavama Narodnog pozorišta. Glumom je počeo da se bavi kao dete sa samo 4 godine na sceni Narodnog pozorišta nakon čega je zavoleo taj poziv i odlučio da od njega nikada ne odustane.\nInformacije na broj telefona 022/615-115.\nŠkola kuglanja u Sremskoj Mitrovici\n„Batut“: Infоrmаciјe о rеspirаtоrnim infекciјаmа izаzvаnim nоvim коrоnа virusоm


Genitalni herpes - Dijeta i zdravlje\nGenitalni herpes (jaglina ili groznica) je virusno oboljenje koje karakteriše pojava mehurića i ranica na koži i sluzokoži polnih organa, praćeno umereno izraženim bolom.Genitalni herpes predstavlja značajan zdravstveni i socijalni problem jer se sve više širi, nema efikasnog antivirusnog leka, izaziva infekcije ploda i novorođenčadi, promene na grliću materice i prouzrokuje znatne psihičke smetnje u obolelih.\nPrirodni domaćin humanog virusa je čovek, koji je i jedini rezervoar i prenosilac infekcije. Nije dokazana mogućnost prenošenja animalnih sojeva virusa na čoveka. Virus se prenosi direktnim kontaktom sa pljuvačkom ili drugim sekretima iz oka, guše i genitalija. Ulazna vrata infekcije su sluzokoža i oštećena koža. Inkubacija je od 7 do 15 dana. Infekcija ovim virusom je široko rasprostranjena čak i u zemljama sa visokom opštom i zdravstvenom kulturom, gde se virus može naći u svim populacijama čak u 50—100% stanovništva. Virus je veoma kontagiozan (prijemčiv), tako da je rizik od infekcije neimune (neotporne) osobe pri kontaktu sa virusom veći od 80%. Sem primarne infekcije genitalnim herpesom moguća je i reaktivacija latentnog virusa, koji u ovako pritajenom obliku ostaje doživotno u organizmu. Reaktivacije se dešavaju pri različitim promenama imunološkog stanja (otpornosti) organizma, stresovima, drugim infekcijama i sl. Opisane su i reinfekcije novim sojem virusa, kao i autoinfekcije .\nGenitalni herpes je poslednjih godina kao i ostale bolesti koje se prenose seksualnim kontaktom u naglom porastu. Tome su svakako doprinela demografska kretanja u svetu i povećano promiskuitetno ponašanje. Infekcija je retka u dece pre puberteta, a zatim učestalost rapidno raste i najviša je u osoba u prvim godinama treće decenije života. Prokuženost je znatno viša kod žena u graviditetu, obolelih od drugih »veneričnih« bolesti i kod prostitutki.\nHerpes simplex virus (HSV) spada u DNK viruse, u familiju herpetoviridae. Virusna čestica je veličine 110—220 nm, kubične simetrije, sa lipoproteinskim omotačem. Elektronskom mikroskopijom ne može se razlikovati od ostalih virusa iz familije herpesa. Veoma je osetljiv na faktore spoljašnje sredine, termolabilan, brzo ga inaktiviraju uobičajene koncentracije standardnih dezinficijenasa, ultravioletni, x i gama zraci.\nPromene na koži i sluzokožama mogu biti različite, zavisno od toga da li se radi o primarnoj ili povratnoj infekciji. Primarna infekcija odlikuje se bolnim, na više mesta rasprostranjenim mehurićima (vezikulama) i ranicama (erozijama) u predelu obolele kože i sluzokože. Sve promene, kako na genitalijama, tako i one u blizini genitalija, počinju crvenilom (erithema) na koži, gde se stvaraju mehurići, koji se zatim pretvaraju u ranice i kraste. Veličina ranica (ulceracija) varira između pojedinih bolesnika. Ulceracije ostaju 4—15 dana, do formiranja krasti i ponovne epitelizacije. Ožiljci su retki. U oko 75% bolesnika sa primarnim genitalnim herpesom u toku trajanja prvojavljenih mehurića dolazi do stvaranja novih na drugim površinama, i to između 4.—10. dana bolesti.\nKod muškarca lokalizacija herpetičnih promena je najčešće na glansu penisa, nešto ređe na prepucijumu ili u uretri. Corey i saradnici izolovali su virus iz uretre u 28% muškaraca sa dizuričnim tegobama i u 82% žena sa istim tegobama. Subjektivne smetnje na mestu promena su bol, svrab i otežano mokrenje.Bol je opisan u 95% muškaraca i 99% žena sa genitalnim herpesom.\nKod 80—90% žena pri primarnoj infekciji zahvaćeni su stidnica i grlić materice.Često nastaju jako bolni vulvo-vaginitis, cervicitis i uretritis. Infekcije u muškaraca i žena mogu biti praćene temperaturom, malaksalošću, glavoboljom, pospanošću, otežanim mokrenjem, zastojem mokrenja i uvećanim regionalnim limfnim žlezdama. Uvećane limfne žlezde, osetljive na dodir, u preponama nastaju druge ili treće nedelje od početka bolesti. Nikada ne fluktuiraju. Retko se može razviti i meningitis praćen glavoboljom, povraćanjem i ukočenošću vrata. Meningitis se obično povlači spontano zajedno sa promenama na genitalijama. Pored meningitisa mogu se javiti i druge neurološke komplikacije: cerebralna atakcija, transverzalni mijelitis i polineuritis. Mogu se razviti i purpura, pankreatitis, miokarditis, perikarditis ili orhitis.\nU homoseksualaca herpes lokalizovan na anusu (čmaru) izaziva bolove i smetnje pri defekaciji.\nEvolucija bolesti sa potpunim povlačenjem traje 2—3 ne-delje. Ponovljena (povratna, rekurentna) infekcija nastaje aktiviranjem virusa koji posle primarne infekcije ostaje doživotno u latentnoj (mirnoj) fazi skriven u nervnim ganglijama. Ova infekcija se javlja najčešće kao posledica poremećaja odbrambenih snaga organizma, pada otpornosti, a može nastati i posle traume pri polnom odnosu, menstruacije, emocionalnog stresa, zamora, klimatskih promena, zračenja x zracima, citotoksične terapije ili u sklopu neke druge virusne infekcije. Razmak između primarne i povratne infekcije obično je oko 120 dana, a može biti između 25—360 dana.\nPostoje brojni terapijski modaliteti lečenja herpesa, ali nijedan ne daje zadovoljavajuće rezultate. Ni sa jednim nije moguće postići potpuno izlečenje, odnosno sprečiti ponovno javljanje bolesti. U lečenju prvenstveno treba voditi računa da se ne daju antibiotici jer bi mogli maskirati sifilis u slučaju udružene infekcije. Ako je nužno lečiti sekundarnu infekciju, treba davati antibiotike koji ne deiuju na treponemu. Mehuriće treba oprati fiziološkim rastvorom (0,9% NaCl), pa potom stavljati sredstva koja zasušuju promene — idoxuridine npr. Od novijih sredstava preporučuje se acyclovir mast, koja utiče na razmnožavanje virusa. Acyclovir dat peroralno ima efekta samo dok se uzima. Interferon mast takođe je pokazala dobre efekte u lečenju herpesa. Njime se postiže kraće trajanje pojedinih epizoda uz nešto blaže subjektivne smetnje, ali se ne može uticati na recidiv (ponovno javljanje) oboljenja.\nS obzirom na utvrđene imunološke poremećaje u obolelih od herpesa, poseban značaj pridaje se stimulaciji imuniteta, npr. levamisolom, izoprinozinom, nespecifičnim vakcinama. Za sada ne postoji zadovoljavajuća specifična vakcina i još uvek se čeka na efikasniji antivirusni lek ili imunostimulator.\nhttps://www.dijetaizdravlje.com/wp-content/uploads/2013/09/genitalni-herpes.jpg 181 278 admin admin2013-09-16 13:07:352021-03-10 11:35:41Genitalni herpes